Vauvasurmien motiivi edelleen hämärän peitossa\n12.04.2016 klo 12:06\nViiden vauvansa surmista elinkautiseen tuomittu oululaisäiti ei edelleenkään osaa määritellä motiivia teoilleen.\nKaisa Vornanen-Karaduman peitti kasvonsa oikeudessa. MIRJA RINTALA\nVauvasurmien hovioikeuskäsittelyyn Kaisa Vornanen-Karaduman saapui mustiin pukeutuneena. Hän istui levollisena paikoillaan ja peitti kasvonsa valokuvaajia varten.\nPuolustus hakee hovioikeudessa muutosta käräjäoikeuden päätökseen, jossa äiti sai tuomion viidestä murhasta ja viidestä hautarauhan rikkomisesta. Puolustuksen mielestä äidin toiminnasta puuttui tahallisuus ja siksi hän on syyllinen enintään lapsensurmiin.\nKolmipäiväisessä hovioikeuskäsittelyssä kuullaan tänään kirjalliset todisteet tapahtumista.\nKäräjäoikeuden mukaan nainen teki surmatyöt vakaasti harkiten ja erityisen julmalla tavalla. Rikos on oikeuden mukaan törkeä, koska kohteena olivat täysin avuttomassa tilassa olleet vastasyntyneet vauvat.\nPuolustus vetoaa äidin mielentilaan ja siihen, ettei hän ole kyennyt vakaasti harkittuun toimintaan synnytyshetkellä. Äiti luuli synnyttäneensä kuolleita vauvoja eikä sen takia edes yrittänyt elvyttämistä.\nPuolustusasianajaja Meeri Palosaaren mukaan vauvat syntyivät elottoman näköisinä ja olivat huonokuntoisia, koska äiti käytti odotusaikana runsaasti alkoholia ja tupakoi.\n– Vauvojen vointi ei ole vastannut terveiden vauvojen vointia eikä niiden kuolinsyytä ole pystytty selvittämään, Palosaari huomautti.\nLääketieteellisten tutkimusten mukaan vauvat ovat syntyneet elävinä ja olleet elossa vielä 1-4 päivää synnytyksen jälkeen.\nOululaisäiti synnytti vuosien 2005-2013 välisenä aikana viisi vauvaa. Hän synnytti lapset yksin, jätti heidät ilman hoitoa ja myöhemmin sulki tiiviisiin astioihin, minkä seurauksena lapset kuolivat.\nNainen kätki astiat muun muassa parvekkeelleen ja kellarikomerossa sijainneeseen pakastimeen. Hän kuljetti niitä mukanaan muuttaessaan asunnosta toiseen. Vauvoista kaksi oli poikia ja kolme tyttöä.\nTeot paljastuivat kesäkuussa 2014, kun oululaisen kerrostalon kiinteistönhoitaja löysi kellarivarastosta kolme vahvasti haisevaa jätesäkkiä. Kiinteistönhoitaja kutsui poliisit paikalle. Vornanen-Karaduman kertoi säkkien sisällön ja tunnusti myös, että vauvojen ruumiita on kaikkiaan viisi.


Suomen passi vilisee tahallaan tehtyjä kirjoitusvirheitä - tunnetko kaikki passin turvatekijät? | Tekniikkatalous\nMikael Sjöström, 10.9.2018 08:33\nSuomalaiset passit ovat niin hyviä, että väärentäjät ovat liki luopuneet toivosta.\nSuomessa on maailman turvallisimmat passit. Turvatekijöitä on niin paljon, että uskottavaa väärennöstä on vaikea tehdä.\n”Suomen passi ja henkilökortti ovat erittäin korkeatasoisia. Olemme tyytyväisiä”, sanoo Poliisihallituksen lupahallintopäällikkö Hanna Piipponen.\nYllättäen suuri osa turvatekijöistä on julkisia.\n”Julkiset turvatekijät löytyvät Euroopan neuvoston Prado-tietokannasta. Ylläpidämme tietoja itse”, Piipponen sanoo.\nVerkosta löytyvän tiedon perusteella tunnettujakin turvatekijöitä on paljon.\nSuomen passin turvatekijöitä\nTurvaperien keskeinen ainesosa ovat synteettiset kuidut, sillä ne tekevät painatusmateriaalista erittäin kestävää ja lujaa.\nPainolevyt voivat olla ohuita laserkaiverrettuja polymeerilaattoja. Painatus voidaan tehdä vesi- tai liuotinpohjaisilla tai UV-kovetteisilla matalan viskositeetin painoväreillä. Osa painokuvioista voi hävitä lämmön vaikutuksesta.\nVäriä vaihtava muste\nFluoresoiva painoväri näkyy tavanomaiseen tapaan normaalivalossa ja hehkuu UV-valossa. Näkyy passin takakannessa.\nJoutsen, joissain juhlavuoden passeissa erehdyksessä väärin päin.\nJuhlavuoden passin teema, hirvi juoksee sivuja selaamalla.\nMuovikorttiin laserkaiverrettu kuva muuttuu sen mukaan, missä kulmassa korttia tarkastellaan.\nKasvokuva on yksilöity ikkunaelementin sisällä olevaan metallikerrokseen. Tarkastus tehdään taustavaloa vasten.\nEino Leinon Nocturne-runon sanat on painettu kiemurtelevaksi nauhaksi kansilehden taakse, Lapin kesä -runossa on kaksinkertainen sanaväli.\nNäiden lisäksi on käytössä monia julkistamattomia turvatekijöitä, kirjoitusvirheitäkin. Niiden tarkoitus on pitää väärentäjät muutaman askeleen jäljessä.\n”Suomen passi on niin teknisesti niin vaativa tehdä, että uskottavaa väärennöstä on vaikea saada aikaan tai ainakin se maksaa paljon.”\nKeskusrikospoliisin rikostekninen laboratorio tutkii vuosittain noin 200 passia. Niistä selvästi alle puolet osoittautuu väärennetyiksi.\n”Väärennetyistä vain muutama on Suomen passeja”, sanoo rikosinsinööri Teemu Hietanen.\nHietanenkin on sitä mieltä, että Suomen passi on turvaominaisuuksiltaan ja laadultaan EU-passeista kärkipäässä.\n”Turvatekijät tarjoavat yhdessä vahvan suojan.”\nHyvän väärennöksen tekeminen edellyttäisi materiaaleja ja raaka-aineita, joita ei ole yleisesti tarjolla. Väärentämisen vaikeus on johtanut siihen, että itse tehtyjä Suomen passeja on alettu käyttää muualla kuin Suomessa. Täällä väärennökset jäävät helpommin kiinni, kun passi on rajaviranomaisille tuttu.\n”Koko passin sijaan väärentäjät vaihtavat aitoon passiin sivuja tai yksittäisiä tietoja, kuten maahantuloleimoja ja viisumeita. Passia voi myös käyttää joku muu kuin kenelle se on myönnetty”, Piipponen sanoo.\nTämän vuoksi passin katoamisesta on syytä ilmoittaa poliisille pikimmiten.\nPassi uusitaan seuraavan kerran todennäköisesti vuonna 2023, kun suunnittelun ja painamisen hoitavan Gemalton sopimus optiovuosineen umpeutuu. Silloin mukaan tulee uusia turvatekijöitä.\nNykyään passi on voimassa viisi vuotta. Kymmenvuotisten passien myöntäminen loppui 2006, kun biometriset sirut otettiin käyttöön. Vaikka siru kestäisi, sen tietoturva voi pettää. Lisäksi ihmisen kasvot voivat muuttua paljon vuosikymmenessä.\nSiru on etäluettava ja sille on tallennettu samat tiedot, jotka ovat näkyvissä passin tietosivulla eli kasvokuva, henkilötiedot ja passin tiedot. Lisäksi sirulla on sormenjäljet vasemman ja oikean käden etusormista.\nSchengen alueelta poistuttaessa sirulle tallennettua kasvokuvaa verrataan portilla kameran ottamaan kuvaan.\n”Kasvojen koneellinen tunnistaminen toimii hyvin. Hiusvärin vaihtuminen ei haittaa, mutta isot luomet tai paksu meikki voivat hämätä”, Piipponen sanoo.


Kilpaurheilupäällikkö Juha Juvonen: ”Emme ole vielä golfin mahtimaita” - Golfpiste.com\nKilpaurheilupäällikkö Juha Juvonen: ”Emme ole vielä golfin mahtimaita”\nTeksti Jere Jaakkola Keskiviikkona 7. elokuuta 2019\nGolfpisteen Kisaviikko-podcastissa käydään läpi muun muassa Vierumäen CT-kisaa ja Suomen kilpagolfin nykytilaa.\nKauden 2019 kaikki major-turnaukset on pelattu, monet arvokisamitalit ja mestaruudet on jaettu ja Vierumäen kotimainen CT-kisakin on juuri saatu onnellisesti päätökseen. Kulunut kilpagolfkausi on ollut Suomelle jälleen menestyksekäs pitäen sisällään muun muassa Mikko Korhosen ET-voiton ammattilaiskentillä sekä Krista Junkkarin historiallisen hopeamitalin amatöörien EM-kisoissa.\nMutta pettymyksiäkin on koettu. Joukkueiden EM-kilpailuissa poikien sekä mantereen mestaruutta puolustanut miesten joukkue putosivat kakkosdivisioonaan ja myös naisten ja tyttöjen joukkueet jäivät kauas kärkijoukkueista sijoille 11 ja 16. Golfpisteen Kisaviikko-podcastissa Suomen kilpagolfin nykytilaa arvioinut Golfliiton kilpaurheilupäällikkö Juha Juvonen totesi EM-kisojen menneen odotuksiin nähden selvästi alakanttiin, mutta toppuutteli tekemästä liian pitkälle meneviä johtopäätöksiä.\n”Miesten viime vuoden EM-kulta oli superhieno suoritus, joka ei ollut mitenkään ennakoitavissa. Jos siitä asetti riman, että sillä tasolla pitää olla aina, niin sitten karahti aika pahasti. Näinhän siinä ei tietenkään käynyt”, Juvonen sanoi.\n”Toki sen pitää olla herättävä tekijä. Kun kuuden pelaajan joukkue osallistuu jonnekin ja menestyy tai ei menesty, kisa pitää aina käydä läpi ja puntaroida valmentajien kanssa, mitä siellä on tehty. Mutta EM-kisat ovat edelleenkin vain yksi kilpailu.”\nJuvonen kertoo EM-kisojen olleen peiliin katsomisen paikka, mutta enemmän hän on huolissaan nuorten kilpapelaajien pohja on selvästi rapistumassa.\n”Kevään aikana on tullut esille, että pelaajien keskimääräinen taso, jos se mitataan tasoitusluvuilla, on pudonnut viimeisen viiden vuoden aikana ihan radikaalisti”, Juvonen sanoo.\nVielä viisi vuotta sitten nuorten lyöntipelin SM-kisoissa oli mukana 50 pelaajaa, joiden tasoitus oli yksi tai parempi. Tämän vuoden Fujitsu Finnish Junior Tourin avauskilpailussa, jossa olivat mukana maan parhaat alle 21-vuotiaat juniorit, ykkösellä tai alemmalla tasoituksella pelaavia oli mukana ainoastaan 21.\n”Sehän kertoo jostain, se ei ole enää mikään sattuma. Tällaisiin asioihin tulemme puuttumaan enemmän kuin yksittäisen kilpailun menestykseen tai menestymättömyyteen”, Juvonen vakuuttaa.\nVielä kymmenen vuotta sitten Suomen golfseuroissa oli lähes 20 000 junioripelaajaa. Nyt luku on vajaat 14 000. Juvosen mukaan ei ole realistista odottaa, että jos harrastajien määrä putoaa roimasti, urheilullinen kehitys kulkisi toiseen suuntaan.\n”Kansallisen tason nostaminen on pitkäaikainen työ, se ei tapahdu hetkessä. Pitää motivoida ihmisiä, pitää perustella, pitää jaksaa tehdä työtä ja tehdä mahdollisesti uusia korjausliikkeitä”, Juvonen sanoo.\nHyvä uutinen on, että huippumenestyksen valossa Suomen kilpagolfin kuluva vuosikymmen on ollut selvästi nousujohteinen. Ammattilaiskentillä suomalaispelaajien määrä on selvästi kasvanut ja voittoja on ropissut. Amatöörien arvokisoista Suomen pelaajat ja joukkueet ovat tuoneet seitsemän arvokisamitalia. Mutta menestyskulustakaan ei pidä tehdä liian pitkälle meneviä johtopäätöksiä.\n”Emme me mikään golfin kehitysmaa ole, mutta emme me vielä ihan mahtimaitakaan ole”, Juvonen sanoo.\nKuuntele koko podcast-tallenne alta. Luvassa tuhti paketti kilpagolfasiaa. Lähetyksessä on puhelimitse mukana myös Vierumäen CT-kisan onnistumista arvioiva promoottori ja Vierumäen golfjohtaja Jan Ruoho.\nMikael Gabriel: "Golf tekee ihmisestä paremman, sillä välillä on hyvä ymmärtää, että on aivan paska"\nPelataanko Ryder Cup tyhjille katsomoille ja huomioidaanko majorit rahalistoilla?\nPodcastin erikoisaiheena golf ja korona – "Urheilla ei voi tyhjille katsomoille"\nJuha Passi luottaa golfmatkailun tulevaisuuteen uudenlaisista haasteista huolimatta


Trendaavat luontaistuotteet - Nettiostokset\nOlet varmaan huomannut, että erilaiset luontaistuotteet ovat ottaneet jättiloikan digimyynnin mukana. Markkinoille on tullut jopa satoja verkkokauppoja, jotka kauppaavat erilaisia luontaistuotteita.\nYksi tämä ilmiön uusista trendituotteista koko Euroopassa ja Pohjois-Amerikassa on hampusta valmistettavat CBD-öljyt. Näillä öljyillä on useita terveyteen positiivisesti vaikuttavia aineita eikä lainkaan sitä huumaavaa aineosaa. Siksi CBD-öljyt ovatkin nosteessa, toisaalta niiden vaikutuksen kautta, ja toisaalta tuon hampun nimen voimin. Lue lisää täältä, miksi CBD-öljyistä on tullut niin suosittuja.\nMikä sitten on syynä että luontaistuotteet kuten CBD-öljyt ovat nostaneet suosiotaan? Digimaailman aikakaudella voisi kuvitella aivan erilaisten tuotteiden nousevan trendien aallonharjalle. Yksi syy on siinä, että viimeisten parin vuosikymmenen aikana Euroopassa ja Pohjois-Amerikassa on noussut ajatus itsensä kehittämisestä ja itsestään huolehtimisesta ykköseksi. Luontaistuotteet tarjoavat tähän kehitykseen useita vaihtoehtoisia tapoja, jotka ovat myös sosiaalisesti hyväksyttyjä. Siinä missä ennen saatettiin ottaa erilaisia täytteitä kasvoihin ja muihin kehonosiin, on 2020-luvulla menty enemmän kohti luonnollisuutta, myös kauneuden ja hyvinvoinnin palveluissa. Myös erilaiset itsensä kehittämiseen liitttyvät retriitit ja nettikurssit ovat nousseet trendaaviksi palveluiksi.\nEsimerkiksi Suomessa ravintolisät tulivat voimakkaasti kuvioihin jo 2010-luvun alussa ja esimerkiksi 2012 64% suomalaisista naisista käytti ravintolisiä ja 43 % miehistä. Sittemmin koko 2010-luku merkitsi hyvinvoinnin palveluiden ja tuotteiden kannalta niiden valtavirtaistumista. Tuotteet tulivat saataville marketteihin ja jokaisessa isommassa kuntosalissa oli saatavilla myös erilaisia hyvinvointipalveluita. Myös treenivaatteista tuli arkivaatteita.\nJos ruokaan kiinnitettiin 2000-luvun alussa huomiota koulujen tasolla ja puhuttiin ruokaympyröistä, viimeiset vuodet ovat tuoneet ruokakeskusteluun paljon enemmän sisältöä ja väriä, ja siinä ovat olleet apuna monien suoratoistokanavien erilaiset ruokaohjelmat. Ruoka ei ole enää vain nälän vastine, vaan tapa olla sosiaalinen ja nauttia elämästä.\nHyvinvointiharrastuksiin ei välttämättä tarvitse käyttää penniäkään – kuten vaikkapa luonnossa samoiluun, villiyrttien ja metsämarjojen keruuseen (ja syömiseen) tai avantouintiin. Hyvinointia on nykypäivänä jo se, että osaa pysähtyä hetkeksi ja olla ilman sitä digitaalista laitetta ja infoähkyä.\nViimeinen vuosikymmen on osoittanut kehon ja mielen olevan ennenkuulumattomilla tavoin yhteydessä ja uudet tutkimukset ovat purkaneet myyttejä ruumiinosien keskinäisestä riippumattomuudesta esimerkiksi osoittamalla suolistolla olevan suuri vaikutus sydän-, aivo- ja mielenterveyteen.\nKaloreita laskettiin vielä innokkaasti muutamia vuosia sitten, mutta 2020-luvulla ollaan asiaa lähestytty enemmän kokonaisvaltaisesti ja ymmärretty, että jokainen meistä on yksilö, ja siten ei ole yksittäistä oikeata tai väärää tapaa, vaan jokaisen tulee löytää se oma tapa voida hyvin. Hyvinvointi on kokonaisuus joka koostuu niin monesta osatekijästä, että vain yhden asian nostaminen toisten yläpuolelle ei tuo ratkaisua.\nOn se sitten CBD-öljy tai jokin vitamiini tai hivenaine, ne ovat tulleet entistä lähemmäksi myös kauneudenhoitoa. Tässäkin digitaaliset älylaitteet tuovat saataville sovelluksia, jotka neuvovat oikeiden tuotteiden ja ainesosien käytössä. Enää ei lähdetä kirjastoon tai Googlata, vaan ladataan sopivat sovellukset ja sitä kautta saadaan entistä tarkempaa tietoa. Suosittelemme kuitenkin käymään myös paikallisen luontaistuoteasiantuntijan puheilla erikoisliikkeessä. Näissä useimmiten on enemmän tietoutta kuin tavallisen marketin osastolla.\nKollageenijauheet ja ihon ja hiusten kuntoon vaikuttavat luontaistuotteet ovat tulleet jäädäkseen, ja nappien määrä aamiaislautasella vain kasvaa. Popsimme jatkossa yhä enemmän lisäravinteita, jotka lupaavat tukea hiustenkasvua (biotiini), parantaa ihonväriä (beetakaroteeni) ja pehmentää ihoa (kalaöljyt), ja häädämme turvotusta muun muassa kofeiinia sisältävillä kapseleilla.\nElintason nousu on myös yksi selittävä syy tälle kehitykselle. Kun meillä on enemmän aikaa itsellemme ja samalla myös enemmän rahaa käytettävissä, on itsensä hoitamisen trendi ja elintason nousu lisänneet terveystuotteiden kysyntää ja tarjontaa. Toinen trendi, joka liittyy selvemmin elintason kohoamiseen kuin varsinaiseen tarpeeseen on ihonhoitotuotteet, kuten kollageenivalmisteet. Niillä voidaan pitää ihoa nuorekkaana ja kimmoisana ja ehkäistä ennenaikaista vanhenemista.


Testissä Thermarest ProLite Apex makuualusta - Vaellus & retkeily\nProlite Apex on erittäin kevyt makuupatja, joka yhdistää ilmakanavien hyödyntämisen itsestään täyttyvän vaahtokehyksen kanssa - lopputuloksena on lämmin, pakattava ja mukava makuualusta. Kyseisen patjan olen omistanut puolen vuoden ajan ja viimeviikkoisen karhunkierroksen vaellusreissun jälkeen päätin kirjoittaa tästä makuualustasta puolueettoman arvostelun teille.\nProlite Apex on rakennettu Thermarestin StrataCore-teknologian pohjata. Tämä teknologia hyödyntää vaahtoydinkerrosta, joka on kerrostettu kahden ilmakanavan väliin. Vaahtomuoviydin tarjoaa lämpöä ja mahdollistaa patjan itsestään täyttymisen, kun ilmakanavat tuovat patjalle paksuutta ja ekstra-mukavuutta. Makuualusta on valmistettu 50D-polyesteristä, ja sen R-arvo on jopa 3,8, painon ollessa vain 620 grammaa. Alustan myyntihinta pyörii noin 139 euron tietämillä.\nMitä tykättävää tästä makuualustasta jäi mieleen?\nEnnen kaikkea hyvän makuualustan tulee olla mukava nukkua, ja sitä totisesti tämä makuualusta onkin. Tarkoituksella nukuin hieman epätasaisella alustalla, jossa oli muhkuraisia kiviä (ei teräviä tietenkään), ja kokkareista maa-ainesta. Täytyy sanoa että patja hälvensi epätasaisen maan tuntumaa todella hyvin, ja maan epätasaisuutta ei helposti huomannutkaan. Ilmatäytteiset kanavat mukautuvat todella hyvin myös vähemmän tasaisiin maanpintoihin.\nStrataCore-eristevaahdon ja ilmakanavien yhdistäminen tuntuu toimivan todella hyvin. Jokaisena aamuna heräsin levänneenä ja ilman kivun tuntemuksia. Alusta tuntuu todella jämäkältä jopa minun 90-kiloiselle ruholleni. Huomasin etten juurikaan joutunut kääntelemään ja vaihtelemaan asentoa yön aikana tällä alustalla, useisiin aiempiin ilmatäytteisiin alustoihin verrattuna - seurauksena oli mukavat yöunet. Testasin alustaa mahallani, selälläni ja sivuttain ja alusta tuntui ajavan asiansa kaikkissa asennoissa.\nPehmeä ja tukeva rakenne ei auta kovinkaan paljoa jos et kylmiltäsi pysty nukkumaan. Onneksi se ei ole ongelma tämän alustan kanssa. Prolite Apex 3.8 -R-arvolla tarjoaa lämpöä vielä kevyisiin pakkaslukemiin asti. Vaelluksellani yölämpötila oli noin 3-5 asteen tienoilla, ja tuolloin alusta säilytti kehon lämmön ilman mitään ongelmia. Alusta ei myöskään tuntunut mitenkään liian kuumalta tai tukalalta nukkua. Alusta tuntuu nukkuessa kehon lämpöiseltä.\nRakennelaatua täytyy myös kehua. 50D-polyesteri kuori tuntuu käsitellessä todella jämäkältä ja se on toiminut tähän mennessä erinomaisesti. Kuluneen puolen vuoden aikana en ole havainnut patjassa yhtään vuotoja yön aikana. Saumat on viimeistelty huolella ja materiaalit tuntuvat todella laadukkailta. Venttiili on jämäkästi kiinnitetty alustaan ja sen ympärys on vahvistettu. Useita Thermarestin alustoja omistaneena voin sanoa että tämäkään alusta ei ole laadun suhteen poikkeus aiempiin.\nPatjan täyttäminen on simppeliä puuhaa. Ensiksi avataan venttiili, annetaan patjan rullautua auki, ja annetaan eristevaahdon tehdä suurin osa työstä. Sisärakenteen eristevaahdon laajetessa patja vetää ilmaa sisäänsä itsestään ja patja on käytännössä käyttövalmis ilman että patjaa täytyisi itse täyttää. Patjaa käyttäessä olen kyllä yleensä lopuksi lisännyt muutaman puhalluksen venttiilin kautta, jolloin patjasta on tullut omaan mieltymykseeni sopivan napakka. Jokatapauksessa itsestääntäyttyvä patja säästää huomattavasti aikaa, jota voi hyödyntää leirintäalueen pystyttämiseen.\nPatjan tyhjentäminen on myöskin kohtuullisen helppoa. Tyhjentämisessä tarvitsee vain avata patjan venttiili ja alkaa rullata patjaa venttiilin vastakkaisesta päästä, jolloin ilma pääsee tyhjentymään venttiilistä ulos. Patjan itsestääntäyttyvä rakenne tuo vastusta makuualustaa kasaan rullatessa, joten sopiva voimankäyttö on tässä kohtaa tarpeen. Omaa kehonpainoa hyödyntämällä saa rutistettua viimeisetkin ilmat ulos, kun polvilla astelee patjan päällä.\nPatjan heikkoudet - mistä en tykännyt\n620 gramman painoisena patjaa voisi sanoa keskisarjalaiseksi. Se ei ole älyttömän kevyt, joskaan ei missään nimessä liian painavakaan. Prolite Apex on riittävän kevyt pitkälle vaellukselle ja useamman päivän retkille, mutta patjaa ei voi kuitenkaan sanoa ultrakevyeksi. Olen kuitenkin tyytyväinen patjan painoon, ottaen huomioon että patjalla on ollut mukavampi nukkua, kun kaikki kevyemmät patjat, joita olen kokeillut. Jokatapauksessa patja on painavampi kuin monet muut uutuudet, joita retkeilykauppojen hyllyiltä löytyy. Mukavuus tuppaa tulemaan uhrauksien kera.\nOikeastaan tämän makuualustan ainoa heikkous on ongelma, joka esiintyy kaikissa itsestääntäyttyvissä patjoissa - alustan kasaaminen takaisin rinkkaan. Pakkaaminen on hieman työläämpää ja hitaampaa ilmatäytteisiin alustoihin verrattuna. Täysin ilmakanava-rakenteiset patjat säästävät kyllä enemmän tilaa rinkasta kuin tämä patja. Patjan rakenne myöskin tuottaa hieman vastusta patjaa kasaan rullatessa, ja patjaa täytyy rutistaa kehon painolla, jotta se kasautuu pieneen tilaan. Loppupeleissä kyse ei ole mistään järjettömästä kikkailusta, enkä ole koskaan itse kokenut patjan rullaamista ja ilman tyhjentämistä haasteellisena, mutta itsestääntäyttyvät makuualustat vaativat vähän enemmän työstämistä, jos patjan haluaa saada pieneen pakettiin kasaan.\nThermarestin Prolite Apexia voin suositella mukavuudenhaluiselle retkeilijälle, joka etsii laadukasta ja kompaktia makuualustaa. Korkeat ilmakanavat tuovat lisäpehmusta ja nostavat alustaa sopivasti irti maasta, kun eristevaahtokerros mukauttaa patjaa kehon muotoja myötäillen säilyttäen samalla patjan lämpimän tuntuisena. Prolite Apex pakkautuu kohtuullisen pieneen tilaan ja on riittävän kevyt useimmille vaeltajille, poislukien ultrakevyille sellaisille. Heille jotka suosivat mukavuutta grammoista nipistämisen sijaan, Prolite Apex tarjoaa vaikuttavan ja ehkäpä markkinoiden mukavimman ja kestävimmän makuualustan, jota olen ikinä kokeillut.\nTeknologisesti kehittynyt, laadukkaat materiaalit\nHieman työläs pakata


RIINA - KAARISILLALLA - RIINA VILJA - Kristillinen Kirja - ja Musiikkikustannus - KKJMK OY\nRIINA - KAARISILLALLA - RIINA VILJA\n28,00 EUR 10,00 EUR\nTuote nro: 8633\nRiinalla oli todettu aivokasvain. Vuosia aiemmin hän oli läpikänyt saman tilanteen, joka johti siihen että kasvain leikattiin.\nRiina: “Vaikutti myös siltä, että minulla olisi vielä jotain tehtävää täällä maan päällä, ja siihen kaikkeen tarvitsisin sydämeni lisäksi aivoja, mutta ennen kaikkea Jumalan tahdon toteutumista ja Pyhän Hengen johdatusta. En itse voinut mitään muuta kuin haluta antautua Jumalan tahtoon. Olkoon se sitten taivaaseen muutto tai leikkaukseen meno. Mieleeni ei kuitenkaan tullut mitään kolmatta vaihtoehtoa.”\nNyt kun Riina oli mielestään luovuttanut itsensä ja kaikkensa Jumalan tahtoon, hän alkoi valmistautua leikkaukseen ja sai vahvan uskon, että Jeesus on taas kaikessa hänen ylilääkärinsä. Riinan päässä paine vain suureni, ja koko olo tuntui sekavalta, eikä hän ajatellut enää lapsenlapsiaan, ei kissaansa eikä mitään muutakaan. Oli vain odotus.\nSitten se vain tapahtui, täysin yllättäen ainakin Riinalle, niin kuin yliluonnolliset tapahtuvat, yllättäen.\nOli seurakunnan ehtoollistilaisuus, jonka loppuosassa pastori tuli Riinan luokse vain Jeesukseen luottaen ja turvaten. Hän laski kätensä hänen päänsä päälle ja sanoi täysin uskoen Jeesukseen:\n‒ Kiitos, Jeesus, että sinä nyt poistat näistä aivoista sen kasvaimen!\nSiinä hetkessä oli läsnä sellainen Pyhän Hengen voima, että olisi voinut tapahtua minkälaisia ihmeitä tahansa. Riinan järki ei käsittänyt mitään siitä tilanteesta, vaan hän oli täydellisesti Jeesuksen parannettavissa.\nSeuraavana päivänä päässä ei tuntunut enää minkäänlaista painetta ja koko olotila oli muuttunut. Vielä oli edessä magneettikuvaus leikkausta varten, joka oli määrätty jo aikaisemmassa vaiheessa. Kun sen tulokset myöhemmin tulivat, aivoista ei löydetty kasvainta, joka todettiin tutkinnan alkuvaiheessa CT- kuvauksessa ja kaikissa muissa tutkimuksissa.\nJeesus tahtoo ja voi parantaa, kiitos ja kunnia yksin Isälle, Pojalle ja Pyhälle Hengelle.\nTämä kirja “Riina Kaarisillalla”, kertoo siitä mitä Jumalalla oli vielä varattuna Riinalle ja hänen kohtaamilleen ihmisille.\nRiina kaarisillalla, kirjaa voi luonnehtia jumalallisen elämäntehtävän kuvauksena. Se sisältää hyvin mielenkiintoisia kertomuksia Jumalan ihmeellisistä johdatuksista. Jumala johdattaa siellä, missä löytyy ihmisiä, jotka haluavat tehdä hänen tahtonsa. Se on myös jokaiselle uskovalle sopiva innoituksen lähde, kertoen evankelista-sielun sisäisestä palosta voittaa sieluja Kristukselle. Jos koet tarvitsevasi rohkaisua ja uutta tulta todistajan tehtävääsi, niin tämä kirja on juuri sinua varten.\n- Pauli Rahkonen, pastori, filosofian tohtori.\nKovakantinen. 302 sivua.\nRIINA - SYVISTÄ VESISTÄ VUOREN HUIPULLE - RIINA VILJA


blackPack PRO SET AQUA - Euroopan kuntolaitteiden ykkönen\nAloitussivu » voimaharjoittelu » toiminnallinen harjoittelu » hiekkasäkit/ Bulgarian Bag » Blackpack hiekkasäkit/ Bulgarian Bag\nLyhyt kuvaus: blackPack PRO SET AQUA\nblackPack PRO System AQUA mahdollistaa vastusharjoittelun, joka perustuu veteen.\nTuotetiedot: blackPack PRO SET AQUA\nblackPack PRO SET AQUA mahdollistaa useita toiminnallisen harjoittelun muotoja tai otevoimaharjoittelun!\nIdeaali keinutus-, paino- tai vetoharjoituksiin\nLoading Bag AQUA täytetään vedellä\nJokainen Loading Bag toimitetaan vahvistetuin ompelin\nMax. täyttömäärä: 30 kg\nVuorimateriaali estää häiritsevien nauhojen joutumisen blackPacks ESY:n ulkopuolelle\nEpävakaa harjoituspaino aiheuttaa voimakkaamman lihasärsykkeen\nKäytössä monipuolisempi kuin tavallinen 'Sandbag', esim. Outdoor.\nDesigned in Deutschland - Made in Europe.\nKuvaus: blackPack PRO SET AQUA\nblackPack® PRO on erinomainen treeniväline toiminnalliseen harjoitteluun. Se antaa ainutlaatuiset mahdollisuudet voimaharjoittelun suunnitteluun (Sandbag Training) uudella ja tehokkaalla tavalla. Ainutlaatuisen rakenteensa ansiosta on sinulla mahdollisuus tehdä treenisi epävakailla painoilla ja muodolla, jolloin paino (vesi tai hiekka) liikkuu laukun sisällä vapaasti tai myös kiinteillä painoilla. Sen mahdollistaa innovatiivinen kompressiosysteemi.\nblackPack ESY toimitetaan universaalin kokoisena. Päätät itse, millä painoilla treenisi teet. Valitset painon täytteen määrän mukaan; voit valita 5-40 kilon välillä! blackPack Loading-Bagsin avulla on aivan yksinkertaista muuttaa painoa. blackPack ESY :iin voidaan liittää joko kolme blackPack Loading-Bagsiä SAND (hiekka) tai yhden blackPack Loading-Bag AQUA(vesi). blackPack ESYssä on suuri aukko, joka on helppo täyttää ja se suljetaan varmalla, magneettisella pikalukolla.\nYksi Loading-Bag-AQUA. Sen avulla sinun on mahdollisuus treenata jopa 30 kilon vastuksella vapaavalintaisella veden ja ilman sekoituksella. Se aiheuttaa erittäin epätasapainoisen vastuksen, minkä takia lihasten täytyy tehdä erittäin paljon työtä viedäkseen harjoitukset oikein läpi. Treenaat lihaksistoasi kokonaisvaltaisesti ja parannat samanaikaisesti koordinaatiota.\nTakuuehdot: blackPack PRO SET AQUA\nblackPack PRO SET AQUA testi & arvostelut:


Webinaari ohjelmistotestauksen onnistumisen edellytyksistä ja haasteista - Tieturi\nEtusivu Webinaarit Webinaari ohjelmistotestauksen onnistumisen edellytyksistä ja haasteista\nVuoden testaaja 2020 tunnustuspalkinnon voittajalla Aija Lindmanilla on yli 20 vuoden perspektiivi ohjelmistotestaukseen. Tässä webinaarissa hän kertoo näkemyksiään ohjelmistotestauksen onnistumisen edellytyksistä ja haasteista. Lopuksi julkistamme Vuoden testaaja 2021 palkinnon voittajan.\nWebinaarin pidettiin 30.3.2022 klo 10:00 – 10:45.\nAija pohjaa webinaarissa kertomansa havainnot omiin käytännön kokemuksiinsa ohjelmistokehityshankkeiden testaamisesta.\nTestauspäällikön toimenkuvan haasteet ja ilot\nMillainen on toimiva testaustiimi\nMitä taitoja testaaja tulevaisuudessa tarvitsee\nVuoden testaaja 2021 palkinnon voittajan julkistus\nWebinaarin lopuksi julkistamme Vuoden testaaja 2021 äänestyksen tuloksen.


Abu Garcia Ambassadeur 5500 CDL Svartzonker Edition - Ruoto.fi verkkokaupasta\nAbu garcia ambassadeur 5500 cdl svartzon...\nAbu Garcia Ambassadeur 5500 CDL Svartzonker Edition -juhlakela, joka on tehty yhteistyössä ruotsalaisen haukiguru Claes "Svartzonker" Claessonin kanssa. Kela on luonnollisesti valmistettu Abun perinteikkäällä Svänsgtan tehtaalla Etelä-Ruotsissa. Kela on tyylikkään musta ja se on vuorattu kullatuin yksityiskohdin. Kela on oikeankätisellä kelauksella ja varustettu Power Handle -voimakammella, josta on suurta etua suuria haukivieheitä käytettäessä.\nAbu Garcia Ambassadeur 5500 CDL Svartzonker Edition -kelan mukana tulee myös Claesin käsin valmistama, ja nimikoima Svartzonker McMio -haukiviehe spesiaalivärissä.


Varsinais-Suomen JÄSENKIRJE 2/2015 Aivovammayhdistys ry - PDF\nVarsinais-Suomen JÄSENKIRJE 2/2015 Aivovammayhdistys ry\nDownload "Varsinais-Suomen JÄSENKIRJE 2/2015 Aivovammayhdistys ry"\n1 Varsinais-Suomen JÄSENKIRJE 2/2015 Aivovammayhdistys ry Syyskuu Tervehdys! Mukavaa ja tarmokasta syksyä kaikille! Löydät tästä kirjeestä tietoa toiminnastammesyyskaudelle Merkitse päivämäärät heti ylös almanakkaasi, seuraava jäsenkirje ilmestyy tammikuussa 2016! Aivoitus-lehden yhdistyspalsta täydentää tietoja tarvittaessa ilmestyessään jäsenkirjeiden välissä. Tämän kirjeen löydät aina myös sellaisenaan verkkosivuiltamme (www.vsavy.fi) ja jäsenilloissa kiertävästä keltaisesta kansiosta. Tutustu oheisiin yhteystietoihimme ja mikäli sinulla on kysyttävää, ota meihin rohkeasti yhteyttä. Varsinais-Suomen Aivovammayhdistys ry Yhteystiedot Osoite: Sähköposti: PL 115, Turku info(at)vsavy.fi Puhelin: jos puhelimeen ei vastata, voit lähettää tekstiviestin, jättää viestin tai soittopyynnön, niin sinulle soitetaan takaisin. Kotisivut: Tilinumero: Liedon Säästöpankki FI Puheenjohtaja: Jouni-Pekka Tammi, sähköposti: puheenjohtaja.vsavy(at)gmail.com Sihteeri Risto Savolainen, sähköposti: sihteeri.vsavy(at)gmail.com Tiedotus: Risto Savolainen, sähköposti: tiedotus.vsavy(at)gmail.com Vertaistukitoiminta: Sähköposti: vertaistuki.vsavy(at)gmail.com, yhteyshenkilöt Vammautuneet: Pirjo Saarinen, puh Jonne Kurala, puh Läheiset: Tuula Aallontie, puh Eija Järveläinen, puh. p Liikuntavastaavat: Nuoriso: Annemari Pättiniemi (fysioterapeutti) ja Irma Tarkkinen Sähköposti: annemaripattiniemi(at)yahoo.com, tai puh Sähköposti nuoriso.vsavy(at)gmail.com tai puhelimitse: Terje Vainio: tai Jonne Kurala: Hallituksen jäsenet vuonna 2013: Jouni-Pekka Tammi, puheenjohtaja Jonne Kurala,, varapuheenjohtaja Terje Vainio, rahastonhoitaja Kaarina Sillanpää Ari Rockas Jouni Salmenjaakko Karoliina Takkinen Tuula Aallontie, varajäsen Tarja Ketola, varajäsen Huom. Korvaa sähköpostiosoitteissa merkkijono (at) 1(14)\n2 Tiedotettavaa ja tulevia tapahtumia Hallituksen kokoukset Tiedoksi jäsenillemme, että yhdistyksen hallitus kokoontuu kuukausittain. Hallitus hoitaa järjestön yhteisiä asioita ja tekee niistä päätöksiä. Mikäli sinulla on asiaa hallituksen jäsenille tai haluat, että hallitus käsittelee kokouksessaan jonkin sinulle tärkeän asian, ota yhteyttä hallituksen jäseniin joko suullisesti tai kirjallisesti ja esitä heille asiasi. Yhteystiedot löydät tämän kirjeen ensimmäiseltä sivulta. Syysretki la Tänä vuonna syysretki tehdään Turussa Luostarinmäen käsityöläismuseoon lauantaina Opastus alkaa klo ja se kestää tunnin. Yhdistyksen jäsenille ja hänen läheisilleen/avustajalleen opastus on ilmainen, myös pääsylippu (6 ) on jäsenille ilmainen. Toivomme, että osallistujat tulevat paikalle hyvissä ajoin ennen klo 11. Liikuntarajoitteisen henkilön avustaja pääsee museoon ilmaiseksi. Pyörätuolilla liikkuva tarvitsee avustajan hankalassa maastossa. Opastusreitti on suunniteltu siten, että pyörätuolillakin on mahdollisuus kulkea. Museon kahvila on avoinna vielä opastuksen jälkeen. Youth Happening 2015, liikunnallinen iltapäivä pe Meille on myönnetty Aivovammaliiton kautta Raha-automaattiyhdistyksen järjestöavustusta aivovammautuneiden nuorten toimintaan. Rahoituksen avulla järjestimme nuorille teatteri-illan maaliskuussa ja kokkikurssin toukokuussa. Nyt on vuorossa liikunnallinen iltapäivä perjantaina klo Paikkana Saarronniemen Saukkojen kesäkoti osoitteessa Tammirannantie 39, Ruissalo. Kauppatorilta pääsee bussilla nro 8, josta jäädään pois Iso-Pukin risteyksessä heti Honkapirtin jälkeisellä pysäkillä. Ohjelmassa on piknik-henkinen tapahtuma, pelaillen sisällä tai ulkona, luvassa on myös geokätköilyä. Mahdollisuus on myös saunomiseen. Terje tuo kahvit, ota omat grillattavat mukaan. Tilan vuokra maksetaan järjestöavustuksesta, ei omavastuuosuutta. Liikuntailtapäivään ovat kaikki tervetulleita. Ilmoittautuminen viim. ke Terje Vainiolle, puh Torille jalkautuminen Kansallisella aivovammaviikolla (vko 46) pidetään jälleen torille jalkautuminen viime vuoden tapaan Hansatorilla ti klo Tapahtumassa jaetaan 2(14)\n3 aivovammatietoutta yhdistyksen aktiivien toimesta. Tervetuloa mukaan vierailemaan info-pöydässämme. Jos haluat, niin voit tulla jakamaan esitteitä haluamanasi ajankohtana. Asiantuntijaluento järjestetään tiistaina alkaen klo Happy Housessa, Ursininkatu 11. Syksyn luennolla aiheena on jaksaminen ja väsymyksen hallinta. Tilaisuudessa luennoi kliininen neuropsykologi Tarja Ketola. Luentotilaisuuteen on vapaa pääsy ja se on kaikille avoin. Vertaistuki Yhdistys toimii aivovammaisten ja eri syistä aivovaurion saaneiden ja heidän omaistensa sekä ammattihenkilöiden yhdyssiteenä. Yhdistys tarjoaa jäsenilleen monenlaista vertaistukea. Perinteistä, keskinäiseen keskusteluun ja kokemusten vaihtoon perustuvaa vertaistukea on tarjolla sekä yksilöille että ryhmille, niin vammautuneille kuin heidän läheisilleenkin. Toisena vertaistuen muotona on tarjolla toiminnallisia vertaisryhmiä, joissa on mahdollisuus kehittää omia kykyjään ja samalla tavata toisia samanlaisessa elämäntilanteessa olevia. Toiminnalliset vertaisryhmät tarjoavat tavoitteellista 3(14)\n4 yhteistoimintaa ja niihin on kaikilla halukkailla yhdistyksemme jäsenillä vapaa pääsy. Liikuntaryhmiin tosin hakeudutaan oman kuntouttavan tahon suosituksen perusteella, ja ryhmäläisten lopullisen valinnan tekee ryhmien vetäjä. Osallistujan pitää myös olla yhdistyksen jäsen. Liikuntaryhmien jäseniltä peritään lukukausimaksu sekä syys- että kevätkaudelta toiminnan kustannusten kattamiseksi. Erilaiset ryhmät kokoontuvat säännöllisesti ainakin syyskuusta toukokuuhun. Kokoontumisajat ja paikat on kerrottu jäljempänä kohdassa Syksyn tapahtumakalenteri Aivovammaisella henkilöllä tai hänen läheisellään on mahdollisuus saada myös henkilökohtainen vertaistukihenkilö. Tukihenkilöiden välittämistä hoitaa Aivovammaliitossa Anna-Mari Bruns, puh Keskusteluryhmät Aivovammautuneen läheisten vertaistukiryhmä kokoontuu kerran kuussa vaihtamaan kuulumisiaan vertaistensa kanssa. Kokoontuminen on yleensä kuukauden ensimmäisen jäsenillan yhteydessä Happy Housessa. Toisinaan on myös muuta ohjelmaa. Ryhmään on kaikilla vapaa pääsy. Ryhmän vetäjänä toimivat Tuula Aallontie ja Eija Järveläinen. Tuulan tavoitat numerosta ja Eijan numerosta ja sähköposti eija.jarvelainen(at)gmail.com. Nuorten ryhmä kokoontuu joka kuukauden kolmas tiistai ennen jäseniltaa klo Vimmassa. Tälle ryhmälle järjestetään myös viikkotapaamisia yhteisen toiminnan merkeissä, esim. uintia maanantaisin ja torstaisin klo Impivaaran uimahallissa. Ryhmän vetäjänä toimivat nuorisovastaavat Terje Vainio, puh ja Jonne Kurala puh Seuraa sähköposti- ja Facebook-ilmoittelua. Miesten ryhmä (Karjukerho) kokoontuu pari kertaa kuukaudessa. Miehet kokoontuvat kuukauden ensimmäisenä keskiviikkona Happy Housessa pelaamassa jotain peliä ja päättämässä yhteisesti siitä mikä on kuukauden toisen tapaamisen aihe. Miesten ryhmään ovat kaikki tervetulleita. Miesten ryhmästä voit kysellä Risto Savolaiselta tai Jari Karjalaiselta, puhelimitse (Risto) tai (Jari). Vammautuneiden naisten ryhmä on osallistujien vähyyden vuoksi tauolla. Vertaistukihenkilö vammautuneille on myös läsnä joka kuukauden ensimmäisessä jäsenillassa klo 18 alkaen. Mikäli haluat jäsenillan yhteydessä keskustella vertaistukihenkilön kanssa kahden kesken, toivomme, että soitat etukäteen ja varaat ajan, Pirjo puh tai Jonne puh Voit olla heihin myös 4(14)\n5 sähköpostitse yhteydessä: vertaistuki.vsavy(at)gmail.com. Heidän kanssaan voi käydä sekä ryhmä- että yksilökeskusteluja. Toiminnalliset vertaisryhmät Liikuntaryhmät Yhteishenki, vertaistuki ja liikunnan riemu ovat vahvasti läsnä liikuntaryhmän tapaamisissa. Jokainen on paikalla juuri sellaisena kuin on ja tekee liikuntasuorituksensa omien mahdollisuuksiensa mukaan ja ennen kaikkea turvallisesti! Yhdistyksen aivovammaisille tarkoitetut kuntouttavat liikuntaryhmät ovat toimineet jo vuosia. Meillä on ryhmissä ammattiohjaaja ja ryhmät ovat kokoontuneet kevät- ja syyskaudella viikoittain. Liikuntaryhmä kokeilee kauden aikana useita eri lajeja sekä ulkona että sisällä, ja osallistuu erilaisiin turnauksiin ja tapahtumiin. Ryhmien ohjaajana toimii kuntoutuksen ohjaaja, fysioterapeutti Annemari Pättiniemi. Kuntouttavan tahon suositus Jos haluat lähteä mukaan liikkumaan, pyydä suositusta omalta hoito- tai kuntoutustaholtasi. Suosituksen voi tehdä hoitava lääkäri, kuntoutusohjaaja, neuropsykologi, fysioterapeutti, puheterapeutti tai toimintaterapeutti. Suositus on tarpeen, jotta vältyttäisiin vaaratilanteilta ja ryhmien toiminta pystyttäisiin suunnittelemaan ryhmään osallistuvien tarpeiden mukaisesti. Kannattaa myös selvittää korvaako kuntouttava tahosi liikuntaryhmämaksun. Kaksi ryhmää Toinen on nimeltään tasapainoryhmä ja siinä harjoitetaan nimensä mukaisesti tasapainovalmiuksia ja toinen on peliryhmä ja siinä harrastetaan kuntoa kohentavaa liikuntaa. Molemmat kokoontuvat 60 min/vko torstai-iltaisin, ensin tapapaino- sitten peliryhmä. Erilaisiin tapahtumiin, retkiin ja turnauksiin kokoonnutaan yhtenä ryhmänä. Lukuvuosi aloitetaan to 3.9. Liikuntapaikkana on Härkämäen sali, osoitteessa Rahjekatu 3, tasapainoryhmä kokoontuu klo ja peliryhmä klo Osallistumismaksu Liikuntaryhmän osallistumismaksua on korotettava, koska jo vuosien ajan omavastuuosuudet ovat jääneet runsaasti alle sen mitä ryhmien pitämisestä aiheutuu kuluja (liikuntaryhmän ohjaajan palkkio + salivuoromaksu). Hallitus on myös päättänyt siirtyä yleiseen käytäntöön perimällä kausimaksun heti ilmoittautumisten/ensimmäisten käyntien perusteella. Liikuntaryhmiin saavat jatkossa osallistua vain yhdistyksen jäsenet (ei koske tasapainoryhmän avustajaa). Myös kertamaksusta luovutaan. 5(14)\n6 Tasapainoryhmään voi osallistua enimmillään 8 osallistujaa eikä avustajalta peritä maksua, joten siinä kausimaksu on korkeampi kuin peliryhmässä. Myös molempiin ryhmiin osallistumisen halvemmasta hinnasta luovutaan. Syksystä 2015 alkaen liikuntaryhmän kausimaksut ovat seuraavat: Tasapainoryhmän maksu on 90 kaudessa (syys- tai kevätkausi). Peliryhmän maksu on 70 kaudessa (syys- tai kevätkausi). Mahdolliset harrastusmaksut (keilarata-, biljardipöytämaksut tai osallistumis- /pääsymaksut yms.) tulevat tilanteen mukaan osallistumismaksun lisäksi. Liikuntaryhmäläisen yhden kerran tutustumiskäynnistä ei peritä kausimaksua. Tasapainoryhmä aloittaa kautensa, jos siihen on ilmoittautunut 6 osallistujaa, peliryhmässä pitää vastaavasti olla 8 osallistujaa. Yhdistyksen hallitus vastaa maksuista, niiden laskuttamisesta ja niihin liittyvistä kysymyksistä. Yhteydenotot Puhelimitse Annemari Pättiniemi, puh ja sähköpostitse ositteeseen annemaripattiniem(at)yahoo.com Taidekerho Taidekerhossa harjoitellaan runonlausuntaa ja pienimuotoisia näytelmiä. Näihin voidaan yhdistellä pantomiimia tai elävää musiikkia. Päätavoitteena on tuottaa esityksiä yhdistyksen kevät- ja joulujuhliin. Myös muissa yhdistyksen toiminnoissa (esim. leireillä) voidaan käydä esiintymässä. Kerhon sisällä on mahdollisuus muodostaa myös erikokoisia soitinyhtyeitä, joista kukin kokoonpano voi harjoitella mieleistään ohjelmaa. Kerhon vetäjältä saa lainaksi erilaisia nuotteja tai soittimia. Kerholaisten kanssa käydään myös erilaisissa konserteissa (omakustanteisesti). Kerho kokoontuu pitkin vuotta, myös kesäisin. Mikäli haluat mukaan kerhoon, ota yhteyttä Annikki Karjalaiseen, puh Tietokoneen EA-kerho Tietokoneen perusteiden läpikäynti jatkuu kevätkaudella muutaman kerran kolmannen triistain jäsenillan yhteydessä Happy Housessa osallistujien toivoman sisällön mukaisena. Jos osallistujilla on mahdollisuus ottaa oma kannettava tietokone mukaan, 6(14)\n7 niin yhteisen osuuden jälkeen voi jatkaa opastettuna oman koneen käyttöä. Kerho on kaikille jäsenille avoin. Jos olet kiinnostunut, ota yhteyttä Risto Savolainen, puh tai saavu paikalle. Englannin kielen opintokerho Osallistujien toivotaan omaavan kielen alkeita joko koulutaustaisena tai muun vastaavan opetuksen pohjalta, jotta keskustelua saadaan aikaiseksi. Ei haittaa vaikka kieltä ei ole aktiivisesti tullut käyttäneeksi. Opintokerhossa virkistetään opittuja taitoja ja pyritään keskustelemaan paljon englanniksi. Kerho on kaikille jäsenille avoin. Kerho kokoontuu aina parillisen viikon torstaina klo Happy Housessa, Ursininkatu 11. Kerhon vetäjinä ja keskustelun herättäjinä toimivat Risto ja Jonne. Ilmoittautumiset puh , sähköpostilla tiedotus.vsavy(at)gmail.com tai tule vain paikalle. Käynti Impivaaran uimahallissa Yhdistyksen nuorisovastaavat Terje ja Jonne käyvät uimassa Impivaaran uimahallissa aina maanantaisin ja torstaisin, kokoontuminen on uimahallin aulassa klo Uimahallilla on mahdollisuus uida, vesijuosta tai käyttää kuntosalia. Terje ja Jonne auttavat tarvittaessa esim. kuntosalilaitteiden kanssa. Ryhmä kokoontuu omatoimisesti ja omakustanteisesti. Tarkista kunkin tapaamisen paikka ja aika Tapahtumakalenterista. 7(14)\n8 Syksyn tapahtumakalenteri Kokoontumispaikkojen osoitteet (suluissa bussi kauppatorilta): Kohtaamispaikka Happy House, Ursininkatu 11 Nuorten taide- ja toimintatalo Vimma, Aurakatu 16 Härkämäen Sali, Rahjekatu 3 (bussi nro 118, Puutorilta) Impivaaran uimahalli, Uimahallinpolku 4 (bussi nro 13) Saarronniemen Saukkojen maja, Ruissalo, Tammirannantie 39 (bussi nro 8) Syyskuu ti Läheisten ryhmä, Happy House Jäsenilta, Happy House. Toiminnallisten ryhmien esittely. Esitellään yhdistyksen toiminnalliset ryhmät ja sana on vapaa toiminnan kehittämiselle jäsenten haluamaan suuntaan. ke Miesten karjukerho, Happy House to Uintiryhmä, Impivaaran uimahalli Englanninkielen opintokerho, Happy House, tasapainoryhmä klo ja peliryhmä klo Tarkista ulkoliikunta Annemarilta! Virkistysviikonloppu, Sinapin leirikeskus ma Uintiryhmä, Impivaaran uimahalli to Uintiryhmä, Impivaaran uimahalli Liikuntaryhmät, Härkämäen Sali la Syysretki, Luostarinmäen Käsityöläismuseo ma Uintiryhmä, Impivaaran uimahalli ti Tietokoneen EA-kerho, Happy House Nuorten ryhmä, Vimma, Jäsenilta, Happy House. Uusimmat kuulumiset vammaistyöstä ja mitä keskustelua siitä yhteiskunnallisesti käydään. Palvelusuunnittelija Anna-Mari Bruns Aivovammaliitosta alustaa aihetta illan keskustelulle. to Uintiryhmä, Impivaaran uimahalli Englanninkielen opintokerho, Happy House 8(14)\n9 pe Youth Happening liikunnallinen iltapäivä, Saarronniemen Saukkojen kesäkoti ma Uintiryhmä, Impivaaran uimahalli to Uintiryhmä, Impivaaran uimahalli Lokakuu to Uintiryhmä, Impivaaran uimahalli Liikuntaryhmät, Härkämäen Sali ma Uintiryhmä, Impivaaran uimahalli ti Läheisten ryhmä, Happy House Jäsenilta, Happy House. Kirjaston erityispalveluiden esittely, esittelijänä vs. informaatikko Tarja Rajala Turun kaupunginkirjastosta. ke Miesten karjukerho, Happy House to Uintiryhmä, Impivaaran uimahalli Englanninkielen opintokerho, Happy House ma Uintiryhmä, Impivaaran uimahalli to Uintiryhmä, Impivaaran uimahalli Liikuntaryhmät, Härkämäen Sali ma Uintiryhmä, Impivaaran uimahalli ti Tietokoneen EA-kerho, Happy House Nuorten ryhmä, Vimma, Jäsenilta, Happy House. Koira-avusteinen kuntoutus, alustajana erikoispuheterapeutti Marjaana Raukola- Lindblom ja hänen Freija-koiransa. to Uintiryhmä, Impivaaran uimahalli Englanninkielen opintokerho, Happy House ma Uintiryhmä, Impivaaran uimahalli 9(14)\n10 to Uintiryhmä, Impivaaran uimahalli Marraskuu ti Läheisten ryhmä, Happy House Jäsenilta, Happy House. Raha vai matti kukkaroissa? Vinkkejä rahan käyttämiseen. Esittelijänä Petra Einiö, talous- ja velkaneuvonnasta. ke Miesten karjukerho, Happy House to Uintiryhmä, Impivaaran uimahalli Englanninkielen opintokerho, Happy House ma Uintiryhmä, Impivaaran uimahalli ti Jalkautuminen Hansatorille jakamaan aivovammatietoutta. to Uintiryhmä, Impivaaran uimahalli ma Uintiryhmä, Impivaaran uimahalli ti Tietokoneen EA-kerho, Happy House Nuorten ryhmä, Vimma, Asiantuntijaluento, Happy House. Luennoitsijana kliininen neuropsykologi Tarja Ketola. Luennon otsikkona on Jaksaminen ja väsymyksen hallinta. to Uintiryhmä, Impivaaran uimahalli Englanninkielen opintokerho, Happy House ma Uintiryhmä, Impivaaran uimahalli to Uintiryhmä, Impivaaran uimahalli 10(14)\n11 Joulukuu to Uintiryhmä, Impivaaran uimahalli Liikuntaryhmät, Härkämäen Sali ma Uintiryhmä, Impivaaran uimahalli ti Joulujuhla, Happy House ke Miesten karjukerho, Happy House to Uintiryhmä, Impivaaran uimahalli Englanninkielen opintokerho, Happy House Muut kerhot Kädentaitopäivä Happy Housen Kädentaitopäivä on keskiviikko. Kädentaidot ovat jakautuneet kolmeen eri osaan eli Kädentaitokävelyihin, Piirustus- ja värityskerhoon sekä askarteluun. Ohjaajana Kädentaitokävelyllä ja askartelussa toimii Happy Housen päivätoiminnanohjaaja Katariina ja Piirustus- ja värityskerhossa vapaaehtoisemme Pirjo Peltokangas. Osoite on Ursininkatu 11, Turku, lisätietoja Happy Housen nettisivuilta osoitteesta Kädentaitokävelyllä kävellään keskustan tuntumassa olevaan kohteeseen, jossa joku muu on tehnyt jotakin käsin. Piirustus- ja värityskerho kokoontuu joka kuun toinen keskiviikko klo Askartelussa tehdään helppoja ja yksinkertaisia töitä, jotka pääsääntöisesti saadaan yhden kerran aikana valmiiksi. Askartelua on pääsääntöisesti joka kuukauden kolmas keskiviikko klo (14)\n12 Salon seudun toimintaryhmä Salon seudun toimintaryhmä kokoontuu joka kuukauden toisena tiistaina klo 18. Prykin kerhokeskuksessa. Paikka sijaitsee kävelymatkan päässä Salon rautatieasemalta. Rautatieasemalta kulkee kevyen liikenteen väylä suoraan Prykin kerhokeskukseen. Osoite on Salmenranta 2, Salo. Vetäjänä toimii Eija-Leena vahtermaa, puh Tervetuloa mukaan niin uudet kuin vanhatkin jäsenet! Syksyn 2015 jäseniltojen ohjelma: syyskuu ti 8.9. Vapaata seurustelua ja muiden syksyn tapaamisten ohjelmasta sopiminen Uudenkaupungin seudun toimintaryhmä Ryhmä kokoontuu jonkin ajankohtaisen teeman merkeissä joka kuukauden toinen keskiviikko alkaen klo 14.00, (huom. aika) Sakunkulman Päiväkeskuksessa osoitteessa Zachariasseninkatu 1, Uusikaupunki. Toimintaryhmä keskittyy vertaistukeen, virkistäytymiseen ja se järjestää asiantuntijaluentoja. Lisäksi toimintaryhmäläiset osallistuvat V-S Aivovammayhdistyksen toimintaan Turussa mahdollisuuksien mukaan, esimerkiksi kokoamalla kimppakyytejä mielenkiintoisiin yhdistyksen järjestämiin tilaisuuksiin. Omat verkkosivut löytyvät V-S Avyn sivujen yhteydestä ja siellä pyrimme ilmoittamaan ajankohtaisista tapahtumista. Toimintaryhmää vetää Marketta Hämeenkorpi ja ryhmässä on useita muitakin aktiivisia jäseniä, tulevasta toiminnasta kuulet parhaiten piipahtamalla paikalle Sakun kulmassa! Marketan tavoitat puhelinnumerosta Sähköposti on marketta(at)uusikaupunki.fi. Forssan seudun toimintaryhmä Forssan toimintaryhmän kuukausikokoontuminen pidetään Ystävän kammarilla (Hämeentie 5) klo Syksyn kokoontumispäivät ovat ma 14.9., ma , ma ja ma Iltapäivien ohjelma vahvistetaan syksyn tapaamisissa. 12(14)\n13 Forssan toimintaryhmässä kokoontuu myös liikuntaryhmä kaksi kertaa kuukaudessa Vesihelmessä. Kokoontumiset ovat pääsääntöisesti kuukauden toinen ja neljäs torstai klo 12. Käyntiin kuuluu kuntosali ja uinti. Ryhmälipulla kertakäynti maksaa 2,5 /hlö. Tiina kerää sen osallistujilta käteisenä. Liikuntaryhmä kokoontuu klo 12 Forssan Vesihelmessä seuraavina päivinä: 10.9, 24.9, 8.10, 22.10, 5.11, 19.11, ja Tervetuloa mukaan! Lisätietoja: Tiina Åhlman, tiina.ahlman(at)gmail.com Seuraava jäsenkirje Seuraava jäsentiedote 1/16 ilmestyy tammikuun alkupäivinä. Oma jäsenkirje toimitetaan kaksi kertaa vuodessa. Aivoitus-lehden Yhdistyspalsta täydentää tiedottamista. Ajankohtaista tietoa saat myös jäsenilloissa kiertävästä, ajantasaistetuista tiedotus-kansioista. Olemme siirtyneet sähköiseen viestintään. Tämä kirje lähetettiin osalle jäsenistä jo sähköpostin välityksellä ja se on luettavissa verkkosivuiltamme sekä paperimuotoisena jäsenilloissa kiertävästä keltaisesta kansiosta. Jos haluat luopua paperisesta jäsenkirjeestä, niin ilmoitathan siitä tiedotukselle: tiedotus.vsavy(at)gmail.com Kaikille, jotka antavat sähköpostiosoitteensa käyttöömme, lähetämme niin halutessa myös sähköpostiviestin aina, kun verkkosivuillamme on jotain uutta tiedotettavaa. Ilmoittamaasi sähköpostiosoitetta käytetään vain verkkosivutiedotteen ja jäsenkirjeen lähettämiseen, eli sitä ei anneta minkään muun tahon käyttöön. Jos et halua jäsenkirjettä sähköpostiisi, mutta haluat kuitenkin verkkosivutiedotteen, niin ilmoita siitä ja saat jäsenkirjeen edelleen kirjepostin mukana. Yhdistys on myös perustanut omat Facebook-sivut osoitteessa käy tykkäämässä! Voit käydä katsomassa ilmoituksiamme ilman Fb-tunnuksia tai Fb-kirjautumista. Toivotamme mukavaa syksyä! Terveisin yhdistyksen tiedotus 13(14)\nVarsinais-Suomen JÄSENKIRJE 1/2015 Aivovammayhdistys ry\nVarsinais-Suomen JÄSENKIRJE 1/2015 Aivovammayhdistys ry Tammikuu Tervehdys! Mukavaa joulun jälkeistä aikaa kaikille! Löydät tästä kirjeestä tietoa toiminnastamme kevätkaudelle 2015. Merkitse päivämäärät\nVarsinais-Suomen JÄSENKIRJE 2/2016\nVarsinais-Suomen JÄSENKIRJE 2/2016 Aivovammayhdistys ry Syyskuu Tervehdys ja hyvää syksyä kaikille! Tässä on jäsenkirje syksyn toiminnastamme. Syksyn jäsenkirje ilmestyy tammikuussa 2017. Aivoitus- lehden\nVarsinais-Suomen JÄSENKIRJE 2/2017 Aivovammayhdistys ry Syyskuu Tässä on jäsenkirje syksyn 2017 toiminnasta. Aivoitus-lehden yhdistyspalstalta löydät täydentävää tietoa tarvittaessa jäsenkirjeiden ilmestymisen\nVarsinais-Suomen JÄSENKIRJE 1/ , voit lähettää myös tekstiviestin tai jättää soittopyynnön.\nVarsinais-Suomen JÄSENKIRJE 1/2017 Aivovammayhdistys ry Tammikuu Tervehdys! Hyvää alkanutta vuotta kaikille! Tässä jäsenkirje kevään 2017 toiminnastamme. Syksyn jäsenkirje ilmestyy syyskuussa 2017. Aivovammaliiton


Turha luulo: #148 Ninja's Happily ever after\n#148 Ninja's Happily ever after\nTasan vuosi sitten, välitunnilla selailin tavalliseen tapaani facebookia. Pysähdyin lukemaan erään julkaisun, Katriona kertoi kanilansa sivuilla Pepsin poikasten syntyneen. Ilahduin tottakai uutisesta, sillä olin mielenkiinnolla seuraillut hänen kasvatussuunnitelmiaan, niinkuin varmasti moni muukin blogin lukija. Ihastelin kuvia pienestä pupunakeista.\nPoikaset kasvoivat, saivat turkit päälleen, avasivat silmänsä ja alkoivat kuljeskella ympäri häkkiä. Katti jatkoi kuvien ja videoiden julkaisua. Olin alustaka saakka tykästynyt kovasti japsipoikaseen ja ihastelinkin sen kasvua. Näihin aikoihin myös juttelin Katin kanssa poikasista ihan muuten vain ja kerroinkin ihailleen japsipoikaa. Katti tiesi että olin harkitsemassa uutta kania ja sanoi että poika on vielä vapaana ja jos sen haluan ostaa niin hän kyllä myy sen oikein mielellään.\nPoikaset täyttivät kolme viikkoa, ja yksi veli oli jo varattu. Siinä vaiheessa olin jo keskustellut vanhempieni kanssa poikasista, ja he antoivat luvan urospoikaseen. Katin blogilla oli lukijoita yli 500 ja poikasista oli myynti-ilmoituksia netissä, yksi veli oltiin varattu. Siinä vaiheessa tajusin että nyt on kysyttävä tai on liian myöhäistä. Päädyin sitten kysymään Katrionalta olisiko hän yhä halukas myymään japsipojan meille ja onko se edes vapaana enää. Sain vastaukseksi että poika on vapaana, jonka jälkeen keskustelimme vielä lisää sen luonteesta ja muista sellaisista asioista. Näinollen varasin poikasen itselleni. Siitä alkoi kamala viiden viikon odotus.\nJoka keskiviikko päivitin kärsimättömästi bloggeria ja odotan uutta postausta ja uusia kuvia poikasista. Riensin heti lukemaan jokaisen uuden postauksen ja tallensin kuvat japsipojasta puhelimeeni. Kysein myös Katilta tasaisin väliajoin mitä pojalle kuuluu ja millaiseksi sen luonne on kehittynyt. Näihin aikoihin välttelin myös kaiken turhan ostamista ja laitoin kaiken saamani rahan säästöön lemmikkimessuja varten, sillä suunnittelin ostavani sieltä pojalle tarvikkeita. Jo ennen messuja hankin jonkin verran perustavaroita ja sisustin häkkiä valmiiksi, ja messuilla tottakai shoppailin vielä lisää.\nMarraskuun loppupuolella pääsin vihdoin hakemaan pojan kotiin, ja jo heti alussa se valloitti minut persoonallaan. Se oli todella iloinen ja sosiaalinen ja mikä parasta, sitä oli todella helppo käsitellä. Tästä kaikesta saan kiittää Katrionaa joka on tehtynyt loistavaa työtä poikueen kanssa. Nimeksi valikoitui heti alussa Merlin, sillä halusin pojalle satuteemaisen nimen, kuten virallinen nimikin.\nMerlininin saapuessa oli jo paljon lunta maassa, mutta arkailun sijaan poju otti siitä kaiken ilon irti ja juoksenteli jokaisella ulkoilukerralla innoissaan pitkin pihaa.\nVuodenvaihteen jälkeen aloin opettaa Merliniä esteille, ja se tajusi heti alkuun mikä on homman nimi. Kaksissa ensimmäisissä kisoissa se oli hieman hämillää, mutta kolmansssa kisoissa se sai jo ensimmäisen klassauksensa. Tämän jälkeen alko ulkokisakausi ja Merlin alkoi hyppiä paljon paremmin. Kokeiltiin myös kerran Karkilla isompia esteiä ja se paljasti huikean ponnuvoimansa!\nLuonteeltaan Merlin on yhä samanlainen kuin tänne tullessaan. Sosiaalinen, aina iloinen ja todella energinen. En ole ikinä katunut Merlinin ottamista, niin upea kani se on! ♥\n(c) Katriona A.\n(c) Johanna B.\nLähettänyt Origamikurki klo 8.29.00\nVera Latvala 23. syyskuuta 2015 klo 11.10\nOnnea Merlin!!!! <3\nOrigamikurki 23. syyskuuta 2015 klo 19.15\nOnnee Edille kans!! <3\neläin tyttö 23. syyskuuta 2015 klo 13.02\nOnnea Merluu, piene loikkakarvapallo! <3\nPieni loikkakarvamerlupallo kiittää 8) <3\nVeera 23. syyskuuta 2015 klo 14.13\nOrigamikurki 23. syyskuuta 2015 klo 19.16\nSynttärisankari kiittää :')\nLuppapupu 23. syyskuuta 2015 klo 16.17\nOnnea 1 vuotiaalle!!!\n#147 Kolme kania laumaksi (osa 2)\n#146 Pikkuninjan hyppytreenit!\n#145 Tasan kaksi vuotta sitten\n#144 Ilta pimenee\n#143 Kanien leikauttaminen, plussat ja miinukset


Uusi äitiyspakkaus 2019, kuvat ja sisältö, ota osaa keskusteluun ja kerro suosikkituotteesi! – Lastenvaate.fi\nHome » Blogi » Uusi äitiyspakkaus 2019, kuvat ja sisältö, ota osaa keskusteluun ja kerro suosikkituotteesi!\n78627 Views 20 comments\nVuoden 2019 äitiyspakkaus julkaistaan 28.3. klo 10.\nSuomalaisille äideille on jo vuodesta 1937 jaettu ilmainen äitiyspakkaus. Äitiyspakkaus on säilyttänyt suosionsa vielä tänäkin päivänä. Viime vuosien aikana sisältöä on modernisoitu paljon. Mielipiteitä on toki monia ja aina sisältö ei ole vastannut kaikkien odotuksia. Mutta miten tänä vuonna? Vastaako tämän vuoden äitiyspakkaus sinun odotuksiasi? Onko pakkaus ja tuotteet parempia kuin edellisenä vuonna? Äänestetään vuoden 2019 suosikkituote. Ota osaa sivun alareunassa olevaan keskusteluun!\nÄitiyspakkauksen vuosittainen sisältö pyritään pitämään salaisuutena julkistamisajankohtaan saakka. Tulevia äitejä kiinnostaa erityisesti tulevan pakkauksen värimaailma ja vaatteissa vallitsevat kuosit. Pääsääntöisesti värejä ja kuoseja lukuunottamatta pakkauksen sisältö pysyy vuodesta toiseen samana, muutamia tuoteuudistuksia lukuunottamatta.\nALEVINKIT TULEVILLE ÄIDEILLE: AJANKOHTAINEN TOP 5 ALE – ÄITIYSVAATTEET ja VAUVANTARVIKKEET\nTimarcolla BOOBin imetyspaidat alennuksessa -30%, sekä Abecita imetysliivit vain 19.80 euroa\nLINDEXillä MOM raidallinen trikoopusero -50%, hinta 7.95 euroa\nBABYSHOPilla laadukkaat imetystyynyt merkeiltä NG Baby ja DOOMOO alessa jopa-30%\nClassic Beaty BOLA raskausajankoru MOM2MOM merkiltä, nyt -70% alennuksessa.\nPINKORBLUEN löytönurkassa aleprosentit jopa -60%\nÄitiyspakkaus 2019 – koska julki?\nVuosi on vaihtunut ja uudet vauvat saavat jälleen uuden äitiyspakkauksen. Viime vuoden äitiyspakkaukseen olivat äidit pääsääntöisesti ottaen tyytyväisiä. Mutta mitä tuo uusi vuosi 2019 tullessaan? Muuttuuko vuoden 2019 äitiyspakkaus paljon edelliseen vuoteen verrattuna?\nVuoden 2019 äitiyspakkaus julkistetaan 28.3 klo 10.00 Kelan sivuilla sekä Kelan Facebook sivuilla.\nHaluatko tietää pakkauksen julkaisupäivämäärän ensimmäisten joukossa? – Kirjaudu nyt spostilistallemme\nJos haluat tietoa äitiyspakkauksen julkistamisesta sekä seurata hyviä vauvanvaate- ja lelualennuksia niin kirjaudu nyt alla sähköpostilistallemme. Se on ilmaista ja voit lopettaa uutiskirjeen tulemisen koska tahansa! Osallistut samalla arvontaan. Arvomme osallistujien kesken ReimaGO-liikuntasensorin. Arvonnan ajankohtaa voi nopeuttaa tykkäämällä nyt myös Lastenvaate.fin Facebook sivusta. Arvonta suoritetaan kun 1000 tykkääjää on täynnä.\nKelan Facebook sivuilla on käyty keskustelua jo uuden äitiyspakkauksen 2019 ilmestymisajankohdasta. Kelasta onkin nyt ilmoitettu, että uuden pakkauksen jakaminen ajoittuu kevään kynnykselle, sillä vanhaa vuoden 2018 äitiyspakkausta on jaettu loppuvuodesta vähemmän. Kela-Kerttu on vastannut kyselyihin ja ilmoittanut, että uusi vuoden 2019 äitiyspakkaus julkistetaan kaikille yhtäaikaa.\nMukava starttipaketti pienen ihmisen alkutaipaleelle\nÄitiyspakkaus on kattava starttipaketti pienen ihmisen alkutaipaleella. Pakkauksessa on vauvan vaatteita ja hoitotarvikkeita. Tekstiilien värit ja kuosit muuttuvat vuosittain ja tämä onkin yksi suurimmista jännitysmomenteista uutta pakkausta odottaville vanhemmille. Pakkauksesta löytyy yhteensä noin 50 tuotetta.\nValitettavasti Kela ei voi myydä äitiyspakkausta erikseen. Pakkaus kuuluu äitiysavustuslain alaiseksi sosiaalietuudeksi. Jos et ole kiinnostunut pakkauksesta tai sinulla on se jo hankittuna esimerkiksi esikoiselle, saat pakkauksen sijaan 140 euroa rahaa.\nÄitiyspakkauksessa on paljon asioita mitä tarvitset. Lähes kaikki asiat ovat jossakin vaiheessa tarpeellisia. On kuitenkin vielä vaatteita ja tarvikkeita mitä pakkauksessa ei ole ja jotka ovat erittäin hyödyllisiä jollei jopa täysin välttämättömiä. Jos olet ottanut ensimmäiselle lapsillesi jo pakkauksen ja päädyit nyt ottamaan etuuden rahana, voit mahdollisesti panostaa hieman parempiin lastenvaunuihin tai johonkin erityiseen extraan uudelle tulokkaalle. Teimme sinulle hankintalistan helpottamaan odotusajan hankinnoissa. Listalla pääasiassa vain ne välttämättömät lisähankinnat pakkauksen lisäksi. Aiheesta kokonaan oma postaus täällä.\nKokosimme sinulle vauvatarvikkeiden hankintalistan\nMitä vauva tarvitsee äitiyspaketin lisäksi? Tutustu suosikkituotteisiin. Hankintalistan tuotteet on valittu muiden äitien ja vanhempien suositusten pohjalta.\nTutustu paremmin aiheeseen äitiyspakkaus – linkkejä artikkeleihin, keskusteluihin ja blogeihin\n”Äitiyspakkauksen arvo nousee – vuoden 2018 pakkauksessa lisätuotteita 30 eurolla” (Iltalehti 2018)\n”Maailmalla tehdään rahaa äitiyspakkauksella – miksi Suomi ei tehnyt samaa?” (Iltasanomat.fi)\n”Äitiyspakkauksen potkupuku voi olla viallinen” (Kela.fi 2017)\n”Kestovaippoja ei pitäisi poistaa äitiyspakkauksesta” (Mielipidekirjoitus HS.fi 22.11.2016)\nMarja Hintikan arvio äitiyspakkauksesta (Yle.fi 2016)\nKohinaa vuoden 2016 pakkauksen julkistuksen ympärillä. Äitiyspakkaus 2016 :Tässäkö se nyt on? (MTV.fi)\nTässä on vuoden 2016 äitiyspakkaus – mukana jälleen uusi tuote (Iltalehti.fi)\n”Äitiyspakkaus kasataan nyt Raumalla – kuolalapuista uusiin leluihin” (Yle.fi)\nTietoa ja kuvamateriaalia äitiyspakkauksista (Vuonna 2008 perustettu Facebook-ryhmä)\nÄitiyspakkauskeskustelua ja uuden pakkauksen odottelua (vau.fi 2016)\nÄitiyspakkaus saapui lähiöön (Blogi:Lähiömutsi 2014)\n”Uutinen pahvilaatikossa nukkuvista suomalaisvauvoista nousi BBC:n kaikkien aikojen somehitiksi – jaettu yli miljoona kertaa” (Yle.fi)\n”Miksi suomalaiset lapset nukkuvat laatikossa?” (Kauppalehti)\nÄitiyspakkaus ostettavissa (finnischbabybox)\nMiten ja mistä saan äitiyspakkauksen?\nVoit hakea avustusta Kelalta 154 raskauspäivän jälkeen, mutta kuitenkin 2 kk enen lapsen laskettua syntymäaikaa. Tarvitset raskaustodistuksen neuvolasta, jonka voit joko valokuvata liitteeksi, skannata tai lähettää postitse Kelaan.\nHae äitiysrahaa verkossa\nVoi tehdä hakemuksesi perinteisesti paperiversiona lomakkeilla ja lähettää Kelaan tai kätevästi Kelan nettisivuilla. Asiointipalveluun kirjaudutaan pankkitunnuksilla tai mobiili varmenteella. Voit hakea samalla myös äitiysrahaa ja lapsilisää.\nPakkaus sinulle Matkahuollon kautta\nKela lähettää äitiyspakkauksen Matkahuollon kautta noin 2 viikkoa etuden myöntämisen jälkeen. Ensin lähetetään kaikki edellisen vuoden pakkaukset loppuun kunnes siirrytään postittamaan uusia pakkauksia.\nEdellisten vuosien äitiyspakkauksia\nLastenvaate.fin pitäjät pitivät välivuotta, joten ei kommentteja vuoden 2018 Äitiyspakkaukseen, mutta kuva löytyy alta.\nVuoden 2017 pakkaus sai tulevilta äideiltä hyvän vastaanoton. Erityisesti kehuttiin pakkauksen sukupuolineutraliutta sekä värikkäitä piristäviä raitakuvioita vaatteissa. Mukana on myös paljon perus harmaata ja beigeä, joten pakkauksen vaatteet ovat kivasti yhdisteltävissä myös muihin tuotteisiin. Pöllökuviöinen makupuussi sekä sateenkaariraitabody ovat tähän mennessä olleet pakkauksen suosituimpia tuotteita.\nUusia tuotteita äitiyspakkauksessa\nVuoden 2017 pakkaukseen oli tullut myös muutamia toivottuja uusia tuotteita. Lastenvaate bongasi joukosta aivan uusina unipussin, kevyen ja kätevän collage-haalarin, neulotun suloisen myssyn sekä kuumemittarin. Iloisena yllättyksenä olivat myös värikkäät bodyt, joissa on jatkonepparit. Body kasvaa nyt siis lapsen mukana ja käyttöikä on näin ollen paljon pidempi. Unipupu oli vaihtunut unikoiraksi. Pakkaukseen oli otettu myös takaisin muutaman vuoden poissa olleita tuotteita mm. liukuvoide. Vauvansänkyyn suunniteltu kosteus suoja oli tänä vuonna paljon edellistä vuotta suurempi. Näin ollen alusta sopii myös isomman lapsen sänkyyn tai sitten voit kätevästi itse leikata sitä pienempiin osiin ja käyttää esimerkiksi myös hoitopöydällä/vaipanvaihdossa suojana.\nVuoden 2017 äitiyspakkaus esittelyssä\nÄitiyspakkaus 2016 julkaistiin medialle vihdoinkin perjantaina 4.3 Pakkauksessa olevat uudet tuotteet esiteltiin suorassa lähetyksessä Periscopessa osoitteessa periscope.tv/kela_uutiset . Kelalta oli tänä vuonna päässyt lipsahtamaan kuvat paketin sisällöstä nettiin jo kaksi päivää aikaisemmin. Äitiyspakkauksen sisältöä pääsikin tästä syystä kurkistelemaan ja arvostelemaan jo tarkoitettua aikasemminkin.\nÄitiyspakkaus 2016 sisältö\nOhessa vuoden 2016 äitiyspakkauksen sisältö. Pakkauksessa on yhteensä 56 tuotetta. Uutena tuote uutuutena mukana oli unipupu lapsille. Potkupukuja on korvattu myös leginssi /body yhdistelmillä. Mitä mieltä olette vuoden 2016 pakkauksesta?\nVuoden 2016 pakkaus poikamainen?\nNettipalstoilta kerättyjen mielipiteiden pohjalta monet pitivät tämän vuoden pakkausta poikamaisempana kuin edellisten vuosien kokonaisuuksia. Erityistä kiitosta sai kuitenkin sinisävyinen makuupussi ja raikkaan raidallinen jatkettava body sekä uutena tuotteena vanhempien toiveesta mukaan otettu unileluna käytettävä suloinen pupu.\nVuoden 2016 suosikki tuotteet\nSuosikki tuotteiksi ovat nousseet muinakin vuosina käytännöllisyytensä ja tarpeellisuutensa takia tykätyt toppahaalari sekä lämpöpussi. Tämän vuoden yllärisuosikiksi nousi mukana oleva unipupu Kela-kertun kanssa.\nKelan sivuilta löydät myös muut kuvat pakkaukseen liittyen. Tutustu vuoden 2016 pakkaukseen tarkemmin tästä!\nVuoden 2015 pakkauksen sisällön (kuva) löydät täältä. (Kela.fi)\nEdelliset äitiyspakkaukset (sisältö + kuvat) (Kela.fi)\nKaikki kuvat sivuilla (KELA)\nItse olen kiitollinen äitiyspaketista olivat värit millaisia tahansa. Aina voi ottaa rahan, jos tuntuu että omassa elämäntilanteessa ei äitiyspakkauksesta hyödy, vaan sen haluaisi vain huvikseen. Tästä huolimatta olen erityisen iloinen tämän vuoden pakkauksesta, ihanat iloiset värit monissa vaatteissa! Ja toisaalta mukavia neutraaleja sävyjä mukana.\nÄitiyspakkaus 2017 äänestetään suosikkituote!\nÄitiyspakkaus 2017 risut ja ruusut tänne !\nMoi, myös äitiysvaatteet ovat tärkeä osa odotus / imetysaikaa.\nHei, olemme koonneet sivuillemme myös listauksen hyvistä äitiysvaatteita myyvistä suomalaisista verkkokaupoista. Seuraamme myös äitiysvaatetarjouksia. Kirjautumalla sähköpostilistallemme saat parhaat tarjoukset suoraan sähköpostiisi noin kerran viikossa.\nÄitiysvaatteista lisää täällä: https://www.lastenvaate.fi/aitiysvaatteet/\nKoskakohan tämä uusi pakkaus otetaan jakoon?\nKelan sivuilta kopioitua…\n”Jaossa on vielä toistaiseksi maaliskuussa 2015 käyttöön otettu pakkaus. Edellinen pakkaus jaetaan vuosittain loppuun, ennen kuin uutta pakkausta aletaan jakaa. Pakkauksen vaihtumisajankohta riippuu äitiysavustushakemusten määrästä. Muistathan, että äitiyspakkaus tulee hakea viimeistään 2 kuukautta ennen laskettua aikaa”\nValitettavasti meillä Lastenvaatteessa ei ole asiasta myöskään tarkempaa tietoa. HUOM! Edellisten vuosien pakkausten saajat! Kokemuksia? Milloin uusi pakkaus on tullut jakoon edellisinä vuosina?\nKoskakohan toi teksti siellä on vaihtunut 2016:seen? Laitoin pe hakemuksen ja toissapäivänä päätös tehty. Nyt on jaossa 2016 vuoden pakkaus, mutta mites oli toissapäivänä? Jännää.\nMoi vaan kaikki tuoreet tulevat vanhemmat 🙂 Itse olen kohta kahden pienokaisen mummi ja itselläni on 4 lasta, joista 3 on poikia, niinpä puhun vähän heidän suullaan. Kun mielestäni tuo äitiyspakkaus on nimeltään vähän vanhahko, vähän niin kuin minäkin 🙂 paremminkin sopisi nykyaikaan ja tähän tasavertaiseen aikaan, joko vanhempainpakkaus tai perhepaketti, kun noi isitkin ottavat yhtälailla osaa pienokaisen hoitoon ja ovat muutenkin, mukavasti vauvan arjessa mukana. Mitäpä mieltä olette?\nMinusta aivan ihana! Mutta jos odottaisin pienokaista toivoisin poikaa 😉\nKauheat värit. Kamalasti sinistä. Sääliksi käy tyttölapsia.\nNo onpa tosiaan hirveä kohtalo tyttölapsilla tulla puetuksi värikkäisiin ja mikä pahinta, myös sinisiin vaatteisiin!\nSiellä on jo kelan sivuilla näkyvissä uusi pakkaus! Ruskea sävyinen on uusi toppahaalari. Ilmeisesti vahingossa ”vuotanut” sivuille jo nyt??\nKiitos vinkistä Roosa. Siltä näyttää. Lastenvaate tykkää makuupussista ja yläreunassa olevasta raidallisesta jatkopalabodysta. Mitkä ovat teidän suosikki tuotteitanne? Ja muistakaa ihmeessä ottaa osaa äitiyspakkauksen julkistamisen kunniaksi järjestämäämme kilpailuun. Arvomme 50 euron lahjakortin valitsemaasi lastentarvike/lastenvaateliikkeeseen. Kilpailuun voit ottaa osaa, joko tykkäämällä Facebooksivustamme (tykkääjiä todella tarvitaan) tai kirjautumalla sähköpostilistallemme.\nRusahtava, ehkä hieman beigeen taipuva haalari\nOsuit Maria oikeaan :). Muista ottaa kilpailuumme osaa, joko Facebookissa tai kirjautumalla sähköpostilistallemme.\n4.3 julkaistaan pakkaus =) http://www.kela.fi/ajankohtaista-henkiloasiakkaat/-/asset_publisher/kg5xtoqDw6Wf/content/aitiyspakkaus-2016-julkistetaan-perjantaina-4-3-klo-9-30-katso-livena-periscopessa?_101_INSTANCE_bXQwrAFx2FGH_redirect=%2F\nHaalea lila tai keltainen olis kiva. Esikoista aletaan pian yrittämään ja jos hyvä tuuri käy niin 2016 pakkaus voisi tulevalle pikkuisellemme vielä ehtiäkkin ❤\nVihreä voisi olla kiva! Itse toivoisin jotain tummempaa vihreää ,esim. jonkin limen sijaan..


Opit ohtaan hankkeen vetämisestä - Propelli\n12.11.2019 klo 13:16 | Kirjoittaja: Susanna Lahnamäki-Kivelä | Luokka: Biotalous, Nro 1/2019, Projektityö | Aiheet: hankehallinointi, Lean, MEKA-hanke, projektityö | Jätä kommentti\nProjektityö on parhaimmillaan antoisaa, opettavaa ja innostavaa. Hanke vastaa tarpeeseensa ja saa muutosta aikaan. Kaameimmillaan sama työ on kaaoksen hallintaa ja tulipalojen sammuttamista. Voimavarojen ja innostuksen kuluessa sähläämiseen, ei tuloskaan ole parasta mahdollista A-luokkaa. Ja siihenhän jokainen projektipäällikkö tähtää, tekemään parasta mahdollista tulosta hyvin toteutetulla projektilla.\nKoulutushankkeessa, kuten kehittämisprojekteissa yleensäkin, on tärkeää kuunnella kohderyhmän tarpeita ja toiveita. Näin toimittaessa saatetaan kuitenkin lipsahtaa suunnittelemattomuuden puolelle. Tuloksena on enemmän ja vähemmän hallittu kaaos. MEKA-hankkeessa vauhdin lähtiessä kiihtymään, istahdimme miettimään kuinka monimuotoinen tekeminen pysyy hallinnassa ja koordinoituna.\nPienryhmien pyöriessä täydellä teholla ympäri Keski-Suomea, opintomatkojen ja tapahtumapäivien sijoittaminen kalenteriin ei ole kovin helppoa. Harmitusta saattaa tuntea hankkeen vetäjän lisäksi myös osallistuja. Vastauksena lähdimme kokeilemaan lean-oppien mukaista valkotaulupalaveria juoksevien asioiden hallitsemiseen. Toinen apuvälineemme oli yhteinen kalenteri, joka oli sähköisenä kaikkien projektitiimiläisten saatavilla ja seinälle tulostettuna projektin hallinnoijilla. Kalenterin avulla tehtiin kullekin koulutuskaudelle suunnitelma laajemmassa tarjonnassa olevista koulutuksista.\nValkotaulupalaverien osalta emme onnistuneet pysymään tavoitellussa vartin mittaisessa kokouksessa. Sen sijaan pysyimme hyvin kartalla mitä hankkeessa ollaan tekemässä, kuka menee missäkin ja millaisia viestinnän toimenpiteitä lähinnä somessa olemme toteuttamassa kullakin viikolla. Jos valkotaulun äärellä toteutettujen viikkopalaverien väli venyi liian pitkäksi, ajankäyttö palaverissa lipsahti helposti turhan pitkäksi. Samoin toiminnan koordinoinnista tuli haastavampaa.\nFläppipapereista muotoutui valkotaulu hankkeen käyttöön ja post-it laput toimivat kirjaamisen apuna.\nYhteiseen sähköiseen kalenteriin puolestaan merkittiin kaikkien projektitiimiläisten nähtäville tulevat opintomatkat, tapahtumapäivät, tiedossa olevat muiden järjestämät tapahtumat samalle kohderyhmälle sekä arkipyhät. Niin yksinkertaisia, mutta myös niin kovin toimivia asioita ja toimintatapoja. Näillä tavoin saadaan sähellys tekemisessä vähentymään. Sen sijaan keskitytään toiminnan tehokkaaseen ja tuloksekkaaseen toteuttamiseen. Siihen A-luokan tekemiseen, josta hankkeen osallistujat saavat hyötyä ja joka vastaa toimialan kehittämisen tarpeeseen myös laajemmin.\nKalenteri tulostettiin riittävän isoksi myös seinälle. Joskus on helpompaa hahmottaa asioita seinältä kuin aina näytön ruudulta.\nTeksti: Susanna Lahnamäki-Kivelä, projektipäällikkö, Jyväskylän ammattikorkeakoulu, Biotalousinstituutti\nKirjoittaja toimi MEKA-hankkeen projektipäällikkönä 2015-2019


Vilma´s: lokakuuta 2015\nHauskaa halloweenia teille kaikille ihanille lukijoilleni!\nMeillä ei ole vielä halloweenin tuntua ilmassa, sillä meidän perinteiset halloween juhlatkin järjestetään vasta ensi kuussa... Mutta niitä odotellessa!\nMoikka! Tiistai iltana oli mahtava täysikuu, jota kävinkin siinä sitten kuvailemassa terassilla. Nämä olivat siis ensimmäiset etes jotenkin onnistuneet kuukuvani! Putkena miulla oli 70-200mm ja tässä vielä kameran asetuksia:\nJa tässä kaksi kuvaa:\nLähettänyt Vilma klo 18.16 Ei kommentteja:\nMoikka! Käytiin viikko sitten lauantaina tätsyni sekä hänen miesystävänsä juhlissa, ja tässä muutamat kuvat miun juhla-asusta! Päällä oli tosiaankin ginatricosta edellisenä päivänä ostetu hame (joka puuttui viime ostospostauksesta) sekä H&M ostettu T-paita, sekä sitten vanhempi neuletakki vai mikä tuo nyt sitten onkaan! Hiuksiin tein vesiputousletin sekä kiharsin. Meikki taas oli aika yksinkertainen, laitoin vain yhtä luomiväriä, ja muuten ihan normaali meikki. Tässä kuitenkin nyt kuvat!\nLähettänyt Vilma klo 19.09 Ei kommentteja:\nMoikka! Perjantaina suuntasin koulun jälkeen bussilla kaupunkiin ostoksille, ja äitinikin seurakseni (ja maksajaksi...) tuli töittensä loputtua. Vaikka mitä tarpeellista ( ja tarpeetontakin...) matkaan lähti, ja näiden lisäksi mm. glitter hiussuihke sekä peruukki (halloween-asuun), lapaset ja hame, jonka muuten näette suraavassa postauksessa! Nyt kuitenkin näihin muutamiin ostoksiin joista otin kuvat teille.\nOon jo vähän aikaa haaveillut aurinkopuuterista, ja nyt kun tuli ostettua muitakin kosmetiika juttuja, ajattelin sen siinä sitten samalla ostaa. Käteen tarttui siis Rimmelin aurinkopuuteri sävyssä 021 Sun Light. Hintaa en muista, sillä Rimmelin puuterit olivat tarjouksessa K-plussa kortilla.\nTavallinen puuterikin oli jo lopoussa, ja olin ajatellut, että kohta pitää ostaa uusi. No, siinä yksi aamu meikatessani sitten pidin aivan normaalisti puuterin kannesta kiinni ja pyörittelin sivellintä puuterissa. Tietenkin se sitten katkesi, jolloin puuteri tippui lattialle ja meni palasiksi. Eli tämän puuterin todellakin tarvitsin!\nPuuteri on siis Rimmelin Stay Matte puuteri sävyssä 001 transparent. Ja tämänkään hintaa en muista.\nKäytiin me äitin kanssa myös Chlas Ohlsonilla, ja sieltä äiti osti miulle hienon "bisnesmies"-mukin! Tosiaankin siis Take a way muki on kyseessä.... Hintaa tällä taisi olla n. 5€\nJa koska aurinkopuuteri sivellintähän miulla ei ollut, sekä puuteri sivellinkin kaipasi uudistusta, lähti prismasta mukaan puuterisivellin sekä poskipunasivellin, jota käytän siis aurinkopuuteriin. Poskipunasivellin taisi maksaa hieman alle kympin, ja puuterisivellin hieman yli kympin.\nVoisin vaikka sanoa, että H&M on lempikauppani. Vaikka sen kaupan jotkut vaatteet ovat tosi outoja, ovat ne basic vaatteet miun makuun. Tällä kertaa H&M mukaan lähti T-paita, sekä juoksuhousut. T-paidalla hintaa taisi olla 5€ ja juoksuhousuilla 30€.\nGlitterissä käydessämme sain äitini suostuteltua ostamaan miulle sieltä joulukalenterin, jossa on siis sisällä koruja. Hintaa tällä oli 30€\nJa sitten vielä loppuun pari perus juttua, eli miun tavallinen meikkivoide sekä hammastahnaa. Hintoja en muista.\nLähettänyt Vilma klo 17.57 2 kommenttia:\nLähettänyt Vilma klo 13.37 6 kommenttia:


Uber tuli ja meni surgealla hinnoittelulla - Smartphone Solutions\nPosted at 17:32h in Blogi\tby\tadmin 0 Comments\nOlin viettämässä iltaa Itsenäisyyspäivämme aaton aattona 2016 Helsingin keskustassa. Päätin tilata illalla Uber -kuljetuksen kotiin kuten muutamana aikaisempana kertana. Uberin omaa sovellusta ja tilausta klikkaamalla sain samalla viestin, että “hyväksytkö korkeamman hinnan?”. Asun sen verran kaukana Helsingin keskustasta, että päätin hyväksyä tämän ehdotuksen. Tietämättä sisällä ravintolassa, että takseja olikin paljon vapaina Helsingin keskustan kaduilla.\nHalusin mielenkiinnosta selvittää asiaa tarkemmin seuraavana arkipäivänä. Miksi kohtuullisen hiljaisena iltana (klo 23 aikoihin) Uber -kyyti maksoikin tuplat? Voiko kuljettaja itse vaikuttaa tähän “hinnan tuplaantumiseen” vai olivatko kaikki sillä hetkellä (ja jäljellä) olevat Helsingin Uber -autot todellakin näin varattuja? Tilaamani auto saapui paikalle muutamassa minuutissa sen jälkeen, kun olin tilauksen Uber -sovelluksessa hyväksynyt eli aika tilauksesta toimitukseen ei minulle antanut ruuhkaista käsitystä Uber -autoista. Selvittääkseni tätä asiaa yritin etsiä sekä Uber -sovelluksesta että heidän lähettämästään sähköpostista paikkaa kysymysteni jättämiselle. Sovelluksesta en löytänyt, mutta netistä löysin selkeän suomenkielisen Uber -sivuston, jonne jätinkin kysymykseni siitä, miksi kyseisenä ajankohtana hinta oli ollut tuplasti kalliimpi.\nSain melko pian vastauksen Uber Supportilta, että “tämän kyydin tiedot näyttävät, että surge-hinnoittelu on näytetty ja hyväksytty matkustajan toimesta valitsemalla ‘Hyväksyn korkeamman hinnan’. Voit tarkistaa sen kyydin kuitissa”. Tämän lisäksi Uberin Support kommentoi seuraavasti: “Kyydin voimassa olevan kokonaishinnan voit tarkistaa aina etukäteen sovelluksen hinta-arvio ominaisuuden avulla. Jos haluat odottaa, että surge -hinnoittelu poistuu, voit valita sovelluksesta Ilmoita kun surge laskee, hintojen laskettua saat välittömästi tästä tiedon puhelimeesi.”\nVastaus sinänsä oli jees. Olisin kuitenkin “avoimuuden nimiin” ollut kiinnostunut siitä, miksi ja millä perusteella tämä edellä mainittu surge -hinnoittelu oli käytössä ja tuplat normaaliveloituksesta. Hinnoittelumalli ja -tapa on toki liikesalaisuuteen verrattavaa tietoa, mutta olisi ollut mukava saada edes jotain osviittaa tästä. Kiitin Uber Supportia nopeasta vastauksesta kommenttien kera ja lähestyin heitä lisäkysymyksellä “Miten saan tilini ja luottokorttini poistettua palvelustanne?” Tähän tiedusteluun Uber Support vastasi kohteliaasti muutaman päivän päästä. “Harmillista kuulla, että haluat poistaa tilisi. Tilinne on nyt merkattu poistettavaksi.”\nOli miten oli, niin en taida tämänkertaisen kokemukseni perusteella käyttää Uber -nimisen softafirman palveluita – ainakaan ennen päivämäärää 1.7.2018, jolloin uudistunut Liikennekaari astuu voimaan. Uuteen Liikennekaareen perustuva laki sallii mm. Uber -tyyppisten kuljetuspalveluiden liiketoiminnan Suomessa. Uberin kehittämä liiketoimintamalli on sinänsä mainio – taksi tilataan sovelluksella ja käteistä ei tarvita maksuhetkellä. Pääomaa ei sitoudu ajoneuvoihin, koska Uber -kuljettajat ajavat omilla autoillaan. Helppoa sekä myyjälle että ostajalle – eikö vain?\nSuomalainen taksialan liiketoiminta on reagoinut Uber -kilpailuun tarjoamalla mm. omaa Valopilkku -sovellustaan taksin tilaamiseen. Suomalaisen taksin onkin pakko reagoida muuttuneeseen kilpailutilanteeseen – etenkin suurempien kaupunkien kohdalla. Matkan hinta on loppupelissä ratkaiseva. Moni kyyditettävä, myös allekirjoittanut ei välttämättä tarvitse matkantekoon ‘mersua’. Kotiin pääsemiseksi riittää normaali henkilöauto, joka voi joidenkin mielestä olla turvaton onnettomuuden sattuessa taksimatkalla.\nAika näyttää toimialan kuljetuspalveluiden kehityksen suunnan. Myös sen, kokevatko muutkin kuljetettavat Uberin tämänhetkisen hinnoittelun ja kyydityksen kalliimman puoleiseksi – jotkut voisivat väittää nykyistä ja kallimmpaa hinnoittelumallia jopa ‘surgeaksi’.


Turistina Haltiassa - Luonnonvalo.net\nSitkeästi Suomen yllä pysyttelevä helleaalto on lamauttanut retkeilymotivaationi täydellisesti. Ei auttanut muu kuin lähteä virtuaaliselle luontoretkelle Nuuksion kansallispuiston kupeessa sijaitsevaan luontokeskus Haltiaan, jonka näyttelyt eivät esittele pelkästään Nuuksion vaan koko Suomen luontoa. Olihan viimein otettava selvää, mitä suurella rahalla pykätty puurakennus tarjoaa yleisölle. Olin käynyt rakennuksessa vain edustustehtävissä ennen sen avajaisia, jolloin näyttelyiden järjestelyt eivät vielä olleet valmiit.\nHikisen toimistopäivän ja bussimatkan jälkeen ensivaikutelma avarasta Haltiasta on viileä. Jossain sentään ilmastointi toimii.\nSisäänpääsymaksulla (aikuiset 7 €, opiskelijat ym. 2,50 €) pääsee katsomaan kaikki näyttelyt. Pääsaliin johtava käytävä, Lumikanjoni, esittelee talviluontoa perinteisesti täyttyjen eläinten avulla. Siihen eläinmuseon kaltaiset näyttelyt jäävätkin. Pääsali visualisoi Suomen kansallispuistoja ja luonnon vuodenkiertoa melkoisen tekniikkaryöpytyksen voimin. Eturivin luontokuvaajien taltioimat seinän kokoiset videot ja lattian interaktiivinen Suomen kartta pysäyttävät varmasti kävijän hetkeksi. Sotkan muotoisen rakennuksen pääsalista löytyy myös valtava muna, jonka sisältä paljastuu hämmentävä joutsenaiheinen taideteos. En spoilaa enempää. 🙂\nNäyttelytiloihin kuuluu myös muutamia pienempiä huoneita. Kävijä voi uppoutua pimeässä huoneessa öisen luonnon äänimaisemaan tai katsella tunnelmia piilokojusta. Lapsille on oma karhunpesäkäytävä, jonne mahtuu ryömimään. Autiotuvaksi sisustetussa huoneessa pääsee lukemaan otteita Lapin tupien vieraskirjoista.\nLuontokuvaajalle ehkä Haltian mielenkiintoisinta antia on Hannu Hautalan elämäntyötä esittelevä näyttely. Luontokuvauksen suurmies on valikoinut näyttelyyn jokaiselta kuvausvuodeltaan yhden kuvan. Kuvakoossa ei ole säästelty, vedosten pitkä sivu taitaa olla lähemmäs metrin luokkaa. Taulujen ohella näyttelyssä on myös lyhyt kuvaesitys, jossa Hautala kertoo hieman ammatistaan. Näyttelystä tehdyssä kirjassa on enemmän tarinaa kustakin kuvasta. Kirjaa löytyy selailukappaleena näyttelystä ja sen voi myös ostaa omakseen Haltian lipunmyynnistä.\nNäkyy Haltiassa sentään vähän Helsingin seudun luontokin. Kuvapainotteinen huone esittelee pääkaupunkiseudun Viherkehää valokuvin ja videoin. Lisäksi huoneesta löytyy Geodeettisen laitoksen toteuttama interaktiivinen karttaseinä, johon ainakin kaltaiseni karttanörtin huomio kiinnittyi pitkäksi aikaa. Itse näyttelystä täytyy todeta, että olisin kaivannut kuvien ja videoiden sitomista paikkaan, kuten tapahtui esimerkiksi yhdessä toisessa Viherkehä-aiheisessa näyttelyssä.\nHaltian ulkoreunalla sijaitsee Taivaannaulaksi ristitty näkötorni, jonka huipulla on tähtiaiheisia näyttelyitä. Tornin sijainti rakennuksen takareunassa ihmetyttää, sillä näköala aukeaa lähinnä rakennuksen katolle eikä takana kimmeltävää Nuuksio Pitkäjärveä juuri näy.\nNäyttelyiden lisäksi Haltiassa on myös ravintola ja matkamuistomyymälä. Ravintolan palvelut jäivät tällä kertaa testaamatta, mutta myymälä osoittautui yllättävän monipuoliseksi. Kartta- ja kirjavalikoima yllätti laajuudellaan, ja lisäksi myynnissä on muun muassa kaikkien kansallispuistojen hihamerkkejä.\nSuomen luonnon päivä lähestyy\nSeuraavan kerran vierailen Haltiassa näillä näkymin jo lauantaina 30.8. jolloin rakennuksessa vietetään Suomen luonnon päivän valtakunnallista pääjuhlaa. Paikalla on eturivin luontoväkeä ympäristöministeristä kirjailijoihin ja elokuvaohjaajiin.\nSuomen luonnon päivää vietetään nyt toista kertaa. Ohjelmaan kuuluu sadoittain tapahtumia ympäri Suomen, joten valinnanvaraa on yllin kyllin. Kannattaa tutustua kunnittain jaoteltuun tapahtumalistaukseen.\nEspoo Haltia Hannu Hautala luontokeskus luontokuvanäyttely näyttely Nuuksio Nuuksion kansallispuisto Pääkaupunkiseudun viherkehä puurakennus Suomen luonnon päivä viherkehä\n← Retkeilyä suviyössä\nFillarilla sienimetsään →


Rintojen omatarkkailu onnistuu myös avusteisesti - Aspa\nEtusivu » Tietoa aspasta » Ajankohtaista » Rintojen omatarkkailu onnistuu myös avusteisesti\nRintojen omatarkkailu onnistuu myös avusteisesti\nRintojen omatarkkailu tarkoittaa säännöllistä rintojen tunnustelua. Sen tavoitteena on tulla tutuksi oman kehon kanssa ja tunnistaa rintojen epätyypilliset muutokset.\n5000 ihmistä sairastuu vuosittain rintasyöpään.\nVarhain havaittu rintasyöpä on usein helpommin hoidettavissa, vaikka omatarkkailulöydökset eivät läheskään aina johda diagnoosiin. Rintasyöpä on toiseksi yleisin syöpä Suomessa ja työikäisen naisen yleisin kuolinsyy, joskin sairastuneissa on myös miehiä.\nTunne Rintasi ry tekee työtä rintasyövän ennaltaehkäisemiseksi ja kannustaa ihmisiä säännölliseen rintojen omatarkkailuun. Järjestö tarjoaa yhteisöille ilmaisia rintojen omatarkkailun koulutuksia ja uusin teemakoulutus koskee avusteista omatarkkailua. Koulutus ja siihen liittyvä opas on kehitetty yhteistyössä Aspa-säätiön Voimaa seksuaalisuudesta -hankkeen kanssa.\n”Avusteisen omatarkkailun koulutus on yhdenvertaisuusteko, sillä rintasyöpä ei katso henkilön ikää, vammaa tai sukupuolta” Tunne Rintasi ry:n toiminnanjohtaja Johanna Artola sanoo. Avusteinen rintojen omatarkkailu voi olla sitä, että toinen henkilö auttaa esimerkiksi ylettämään sellaiseen kohtaan kehoa, johon ei itse pysty vamman tai kivun vuoksi. Se voi olla myös puolesta tekemistä, jos näin yhdessä sovitaan.\nJohanna Artola kouluttaa.\nTampereen Aspa-kodit Metsätupa ja Pihakoivu toivottivat Tunne Rintasi -yhdistyksen asiantuntijat tervetulleeksi marraskuisena aamupäivänä. Koulutuksessa päivätoiminnan ryhmän kanssa keskusteltiin rintasyövästä, sen oireista sekä harjoiteltiin rintojen omatarkkailua värikkäiden neulerintojen avulla. Johanna Artola kannusti osallistujia myös hyödyntämään mammografiatutkimusta: ”Tutkimus pystytään tekemään myös pyörätuolia käyttäville henkilöille, koska tutkimuslaitetta voidaan käännellä ja väännellä siihen malliin, että jokaisen rinnat saadaan varmasti tutkittua.”\nVakava aihe otettiin Metsätuvan päivätoiminnan porukassa vastaan hyvillä mielin. Ryhmässä keskustelua herättivät muun muassa oman kehon koskettamisen aiheuttamat tunteet. Ryhmässä mukana ollut Salla kommentoi koulutuksen jälkeen: ”Mä sain rohkeutta ja uskallan nyt koittaa rintojen omatarkkailua kotona”.\nMonille aihe oli tuttu, mutta asia unohtunut. ”Oma rintojentarkkailu on jääny!” totesivat Hanni ja Kirsi melkein yhteen ääneen. ”Nyt me sit kaikki seisotaan illalla eteisen peilin edessä kädet levällään ja tutkitaan meidän rintoja” Sara heläyttää tapaamisen lopussa ja saa ryhmän taas nauramaan ääneen.\nTilaa oma etä- tai livekoulutus Tunne Rintasi ry:ltä työyhteisölle tai asiakkaille. Järjestön materiaalien avulla koulutus on mahdollista toteuttaa myös itse.\nJärjestä koulutus itse näiden materiaalien avulla!\nTunne rintasi ry: Ammattilaisen tietopaketti\nTilaa Voimaa seksuaalisuudesta -hankkeen materiaaleja puheeksi ottamisen tueksi.


Tulevaisuus liikkuu raiteilla – ilmastoystävällinen juna vähentää koko Suomen päästöjä | VR Transpoint\nVR Group on sitoutunut pienentämään liikenteen ympäristövaikutuksia ja yhteiskunnan hiilijalanjälkeä. Junamatkustaminen on jo tänä päivänä hiilineutraalia, ja päästöttömät kuljetukset ovat mahdollisia myös tavaraliikenteessä. Kuitenkin VR Group on valmis tekemään ympäristön eteen vielä enemmän, mistä kertovat vuoteen 2025 ulottuvat ympäristötavoitteet.\n– Visiot tulevaisuuden vähäpäästöisistä liikkumisratkaisuista puhututtavat yhteiskunnassa. Taustalla on akuutti ilmastohaaste. Kuitenkin yksi ratkaisu on jo keksitty, ja se on jokaisen ulottuvilla – nimittäin juna. Valitsemalla junan jokainen voi vauhdittaa tavoitetta hiilineutraalista Suomesta jo tänään, muistuttaa VR Groupin laki- ja vastuullisuusasioista vastaava johtaja Taru Uotila.\nJuna on jo lähtökohtaisesti energiatehokkain ja vähäpäästöisin liikennemuoto, joka pystyy kuljettamaan kerralla suuren määrän ihmisiä tai tavaraa. Lisäksi VR Group on jo pitkään käyttänyt junaliikenteessä uusiutuvalla energialla tuotettua sähköä, joka ei aiheuta ilmastopäästöjä eikä huononna ilmanlaatua.\nTällä hetkellä noin 95 % VR:n matkustajajunista kulkee puhtaasti uusiutuvalla sähköllä. Loput, sähköistämättömillä rataosilla syntyvät päästöt kompensoidaan. Myös lähes 80 % tavarajunista liikkuu uusiutuvalla sähköllä. VR Transpoint pystyy jo tänä päivänä tarjoamaan asiakkaille hiilineutraaleja kuljetusketjuja.\n– Muut matkustus- ja kuljetusmuodot tukeutuvat vielä pääasiassa fossiilisiin polttoaineisiin. Esimerkiksi henkilöautoon verrattuna päästöt raiteilla ovat keskimäärin 98 % pienemmät, Uotila huomauttaa.\n– Vaikka ympäristöystävällisyys on junaliikenteen vahvuus ja VR on jo vihrein valinta, emme tyydy tähän. Ympäristövastuu on yksi vastuullisuuden olennaisista teemoista yhtiössämme, ja olemme sitoutuneita tekemään osamme globaaleissa ilmastotalkoissa, jatkuvasti toimintaamme parantaen.\nYhä suurempi kädenjälki yhteiskunnalle\nVR Group jatkaa pitkäjänteistä työtään ympäristön hyväksi koko konsernia koskevilla ympäristötavoitteilla, jotka ulottuvat vuoteen 2025. VR Group vähentää päästöjä ja parantaa energiatehokkuutta vielä 15 prosentilla. Lisäksi yhtiö edistää materiaalitehokkuutta ja pyrkii nostamaan kierrätysasteen 80 prosenttiin. Samalla huolehditaan kemikaaliturvallisuudesta.\n– Saavutamme ympäristötavoitteet lukuisilla konkreettisilla teoilla eri yksiköissämme. Kyse on esimerkiksi siitä, että lisäämme sähkövetoista liikennettä ja kasvatamme juna- ja kuormakokoja, mikä vähentää edelleen energiankulutusta ja päästöjä. Pidennämme kaluston ja komponenttien elinkaarta kiertotalouden hengessä. Lisäksi tuomme raiteille uutta energiapihiä vetokalustoa ja energiatehokasta ajotapaa tukevaa teknologiaa, Uotila havainnollistaa.\n– Parannamme palveluitamme jatkuvasti, jotta yhä useampi valitsisi ilmastoystävällisen junan. Pyrimme kasvattamaan rautateiden liikennemuoto-osuutta kokonaisuudessaan 10 prosenttiin matkustajaliikenteestä ja 30 prosenttiin tavaraliikenteestä – ja siten kädenjälkeämme yhteiskunnalle. Koko Suomi hyötyy, kun matkat siirtyvät raiteille.\n– Jo nyt yhtiömme vaikutuksesta liikenteen kasvihuonekaasupäästöt ovat noin 0,5 miljoonaa tCO2e pienemmät. Tämä kädenjälkemme vastaa kaksinkertaisesti Vaasan kokoisen kaupungin vuosipäästöjä tai noin 50 000 keskivertosuomalaisen hiilijalanjälkeä vuodessa.